৫ হাজার রুপির গরু সীমান্ত পেরিয়ে বাংলাদেশে ঢোকা মাত্রই ৫০ হাজার! | ProbasNews24.com\nপ্রথম পাতা » আন্তর্জাতিক » ৫ হাজার রুপির গরু সীমান্ত পেরিয়ে বাংলাদেশে ঢোকা মাত্রই ৫০ হাজার!\nসীমান্ত দিয়ে যাতে একটি গরুও পাচার না হয় তা নিশ্চিত করতে অনেক আগেই বিএসএফ’কে নির্দেশ দিয়েছে ভারতের বিজেপি সরকার। সরকারের নির্দেশ বাস্তবায়িত করতে সীমান্তরক্ষী বাহিনী (বিএসএফ)ও কঠোর পদক্ষেপ নিয়েছে, পর্যায়ক্রমে বাধাও দিয়েছে কিন্তু পাচারকারীরাও হাল ছাড়তে নারাজ। সীমান্ত পেরিয়ে চোরাপথে বাংলাদেশে গরু ও ষাঁড় পাঠাতে পাচারকারীরা তাদের নতুন নতুন কৌশল অবলম্বন করছে। বাংলাদেশের সঙ্গে ভারতের সীমান্ত রয়েছে ৪০৯৬ কিলোমিটার। এর মধ্যে বেশির ভাগটাই রয়েছে পশ্চিমবঙ্গ ও অসমের সঙ্গে-যেখানে গরু পাচারকারীরা মূলত রাতের অন্ধকারেই তাদের অপারেশন করে থাকে।\nপাচারকারীদের কাছে অত্যন্ত লাভজনক একটি ব্যাবসায় হল এই গরু পাচার। ভারতে যে গরুটি ৫ হাজার রুপিতে মেলে, সীমান্ত পেরিয়ে বাংলাদেশে ঢোকা মাত্রই তার দাম বেড়ে হয় ৫০ হাজার রুপি। সূত্রে খবর, গরুকে কেন্দ্র করে সীমান্তে এই অবৈধ ব্যবসার পরিমাণ বছরে প্রায় ৫ হাজার কোটি রুপির কাছাকাছি।\nদুই দশক আগেও ভারত-বাংলাদেশ সীমান্ত বরাবর জিরো পয়েন্ট থেকে ১৫০ মিটার দূরত্বে যখন পাতলা কাঁটাতারের বেড়া ছিল-সেসময় পাচারকারীরা মূলত কাঁটাতারের দুর্বলতাকেই কাজে লাগাতো। সেক্ষেত্রে গবাদি পশুর ওপর নির্যাতন করে তাকে খেপিয়ে এবং উত্তপ্ত করে সীমান্ত পার করাতো।\nএই বিষয়ে ভারতের পশ্চিম অসমের ধুবরি জেলার এক পুলিশ ইনফরমার জানান ‘গরুর পাছায় পেরেকের খোঁচা মেরে তাকে খেপিয়ে দেওয়া হতো, নয়তো যৌনাঙ্গে মরিচ গুড়া বা পেট্রল ঢেলে দেওয়া হতো। এতে ব্যাথার চোটে গরু প্রচন্ড জোরে দৌড়তে শুরু করে এবং কাঁটাতারের বাধা পেরিয়ে চলে যায় বাংলাদেশে’। তবে এক্ষেত্রে কাঁটাতারের বেড়া ভেঙে সীমান্তে ঢোকার সময় অনেকক্ষেত্রে গরুগুলির মৃত্যু হত নয়তো শারীরিক বিকলাঙ্গের শিকার হতো। ফলে গরু পাচারের সময় মৃত্যুর সম্ভাবনা থাকলে দামের ওপর প্রভাব পড়তে বাধ্য। গরু পাচারের এই বাড়বাড়ন্তের ফলে নড়েচড়ে বসে সরকার। ২০০০ সালে পাতলা ও একস্তরীয় কাঁটাতারের বেড়াগুলিকে দ্বিস্তরীয় করার কাজ শুরু হয়। আর সঙ্গে সঙ্গেই নিজেদের কৌশলেও পরিবর্তন আনে গরু পাচারকারীরা। যার মধ্যে অন্যতম হল ডুব সাঁতারুর নি:শ্বাস নেবার নল। এক্ষেত্রে মূলত শিশুদেরই কাজে লাগানো হতো-যারা পেপে গাছের ডগাকে নল হিসাবে ব্যবহার করে পানির নিচ থেকে নিশ্বাস নিতো এবং নদী-নালা দিয়ে গরুগুলিকে ঠিক পথ দিয়ে বাংলাদেশে পাচারের সাহায্য করতো বলে অভিযোগ।\nভারতের কেন্দ্রীয় সরকারের লক্ষ্য ২০১৯ সালের মধ্যে দুই দেশের আন্তর্জাতিক সীমান্তেস নতুন কাঁটাতারের বেড়া লাগানোর কাজ শেষ করা। ইতিমধ্যেই ২৮০০ কিলোমিটার সীমান্তের কাজ শেষ। সীমান্ত দিয়ে গবাদি পশু পাচার ঠেকাতে নাইট-ভিসন ক্যামেরা ও লেসার’এর সহায়তা নিয়ে নজরদারি বাড়িয়েছে বিএসএফ’এর সশস্ত্র বাহিনী। ফলে সমস্যায় পড়েছে পাচারকারীরা।\nযদিও সমস্ত বাধা বিপত্তিকে বুড়ো আঙুল দেখিয়েই ফের নতুন কৌশল নিয়েছে পাচারকারীরা। নিরাপত্তা বাহিনী সূত্রে খবর বাঁশের কপিকলের সাহায্যে সীমান্তের একপার থেকে আরেকদিকে পাচার করে দেওয়া হচ্ছে। অভিযোগ বাংলাদেশের এজেন্টরাই এই পদ্ধতির মাধ্যমে গরুকে বেঁধে কপিকলের সাহায্যে সেদেশে ঢুকিয়ে নিচ্ছে। কারণ বাংলাদেশে গরু ব্যবসা বৈধ হলেও ভারতে তার ওপর নিষেধাজ্ঞা রয়েছে।\nপাচারের সর্বশেষ পদ্ধতি হল গরুকে মাঝখানে রেখে দুই পাশে কলা গাছের ভেলা দিয়ে বেঁধে তা পানিতে ভাসিয়ে দিয়ে তা বাংলাদেশের উদ্যেশ্যে পাচার করা। অতি সম্প্রতি এই পদ্ধতির মাধ্যমেই অসম থেকে কালজানি নদী দিয়ে বাংলাদেশে একাধিক গরু পাচার হয়েছে বলে অভিযোগ। পাচারের সেই ভিডিও সর্বভারতীয় টিভি চ্যানেলগুলিতে সম্প্রচারিতও করা হয়।\nঅসমে পাচারের মূল চক্রী আসরাফুল আকন্দ-কে সম্প্রতি পশ্চিমবঙ্গ থেকে আটক করা হয়েছে ধুবড়ি জেলা পুলিশ সুপার লঙ্গনিট তেরাঙ্গ জানিয়েছেন।\nবিএসএফ’এর এক কর্মকর্তা জানান ‘নদী দিয়ে গরু পাচার রুখতে বিএসএফ’এর তরফে বোটে করে টহলদারি বাড়ানো হয়েছে। তিনি আরও জানান পাচারের মূল সমস্যার কারণ হল ভারতে এক রাজ্য থেকে অন্য রাজ্যে গরু বহন করার ওপর কোন নিষিদ্ধাজ্ঞা নেই’।\nভারত থেকে গরু পাচারের কারণে বাংলাদেশের অর্থনীতিতে তার প্রভাব পড়েছে বলে স্বীকার করেছেন বিজিবি’এর আঞ্চলিক কমান্ডার অতিরিক্ত ডিজি মহম্মদ জাহিদ হাসান। শনিবার মেঘালয়ের শিলং’এ দুই দেশের সীমান্তরক্ষী বাহিনীর বৈঠকের পর গরু পাচার প্রসঙ্গ নিয়ে বিজিবি’এর এডিজি বলেন ‘এটা ঠিক যে গরু পাচার আমাদের অর্থনীতিকে ক্ষতিগ্রস্থ করেছে। যদি এই গবাদি পশুগুলি ভারত থেকে না আসতো তবে আমাদের কৃষকরাও (গরু পালকরা) সামনের দিকে অগ্রসর হতো পারতো এবং আমরা আমাদের নিজেদের খেয়াল রাখতে পারতাম’।\nতিনি আরও জানান, ‘পাচার ঠেকাতে আমরা বিএসএফ-কে অনুরোধ করেছি এবং এর ফলে অন্য অনেক সমস্যাই মিটে যেতে পারে’। হাসান জানিয়েছেন, ‘গবাদি পশুরা নিজে নিজে সীমান্ত পার হয়ে আসতে পারে না। আমরা তাদের অনুরোধ করেছি যে এই ধরনের পাচার এখনি বন্ধ করা উচিত। কারণ এই গরুগুলি পশ্চিম ভারত থেকে আসছে।\nসংবাদটি পড়া হয়েছে ১৮৪ বার


চার লক্ষণে নির্ণয় করুন উচ্চ রক্তচাপের ঝুঁকি - বিডিনিউজডেস্ক\nচার লক্ষণে নির্ণয় করুন উচ্চ রক্তচাপের ঝুঁকি\nলাইফস্টাইল ডেস্ক | তারিখঃ ১০.০৯.২০১৫\nতরুণদের উচ্চ রক্তচাপের ঝুঁকি নিরূপণে কয়েকটি বিষয় নির্ধারণ করেছেন গবেষকরা।\nএক গবেষণায় উদ্ভাবিত বিষয়গুলোর মাধ্যমে উচ্চ রক্তচাপে আক্রান্ত হওয়ার আগেই উচ্চ রক্তচাপে আক্রান্ত হওয়ার ঝুঁকি নিরূপণ করে সতর্ক হয়ে যাওয়া সম্ভব হবে। এক প্রতিবেদনে বিষয়টি জানিয়েছে আইএএনএস।\nযে লক্ষণগুলোর মাধ্যমে উচ্চ রক্তচাপের ঝুঁকি নির্ণয় করা হবে সেগুলোর মধ্যে রয়েছে-\n১. নারীদের তুলনায় পুরুষের উচ্চ রক্তচাপের ঝুঁকি বেশি,\n২. পরিবারের সদস্যদের উচ্চ রক্তচাপের ইতিহাস,\n৩. পরিবারের প্রথম সন্তান,\n৪. জন্মের সময় ওজন কম হওয়া।\nগবেষণাপত্রটির লেখক নিউজিল্যান্ডের ইউনিভার্সিটি অব ওটাগোর গবেষক রিরেমোনা থিওডর। তিনি বলেন, ‘নতুন তথ্য গবেষকদের ঝুঁকিতে থাকা তরুণদের খুঁজে বের করতে সহায়তা করবে, যাদের পরবর্তীতে উচ্চ রক্তচাপের শঙ্কা রয়েছে।’\nগবেষণায় এক হাজারেরও বেশি মানুষকে অন্তর্ভুক্ত করা হয়। তাদের জন্ম হয়েছিল নিউজিল্যান্ডের ডাবলিনে ১৯৭২-১৯৭৩ সালে। অংশগ্রহণকারীদের রক্তচাপের তথ্য সংগ্রহ করেন গবেষকরা। পাশাপাশি তাদের পারিবারিক স্বাস্থ্যগত ইতিহাসও সংগ্রহ করা হয়।\nসাত বছর বয়স থেকে ৩৮ বছর বয়স পর্যন্ত অংশগ্রহণকারীদের রক্তচাপ পরিমাপের পর তাদের মধ্যে চারটি গ্রুপকে চিহ্নিত করতে সক্ষম হন গবেষকরা। তারা এতে দেখেন এক তৃতীয়াংশেরও বেশি মানুষের পরবর্তীতে উচ্চ রক্তচাপে আক্রান্ত হওয়ার ঝুঁকি রয়েছে। আর এক্ষেত্রে কয়েকটি বিষয় তাদের এ ঝুঁকি নির্ণয় করতে সহায়তা করে।\nগবেষণার ফলাফল প্রকাশিত হয়েছে আন্তর্জাতিক জার্নাল হাইপারটেনশনে।


ব্রেকিং খবরঃ দুষ্কৃতীর গুলিতে আহত বিজেপি নেতা মণীশ শুক্লর মৃত্যু! অভিযোগের তির তৃণমূলের দিকে\nHome/টাইমলাইন/ব্রেকিং খবরঃ দুষ্কৃতীর গুলিতে আহত বিজেপি নেতা মণীশ শুক্লর মৃত্যু! অভিযোগের তির তৃণমূলের দিকে\nবাংলা হান্ট ডেস্কঃ রবিবার টিটাগড়ে বিজেপির পার্টি অফিসের সামনে অজ্ঞাত পরিচয় দুষ্কৃতীরা বিজেপির নেতা মণীশ শুক্লকে গুলি করে। জানিয়ে দিই, মণীশ শুক্ল অর্জুন সিংয়ের হাত ধরে তৃণমূল ছেড়ে বিজেপিতে নাম লিখিয়েছিলেন। প্রাপ্ত খবর অনুযায়ী, গুলিবৃদ্ধ হওয়ার পর ওনার মৃত্যু হয়েছে। বিজেপি এই ঘটনায় শাসকদল তৃণমূলের দিকে আঙুল তুলেছে।\nজানা গিয়েছে যে, মণীশ শুক্লকে চারটি গুলি করে দুষ্কৃতীরা। টিটাগড় থানা থেকে ঢিলছোড়া দূরত্বে এই মর্মান্তিক কাণ্ড ঘটে। এরপর গোটা এলাকায় উত্তেজনা ছড়ায়। ঘটনার প্রতিবাদে বিটি রোড অবরুদ্ধ করে বিজেপির কর্মীরা। পরিস্থিতি সামাল দিতে এলাকায় নামানো হয়েছ কমব্যাট ফোর্স।\nপ্রাপ্ত খবর অনুযায়ী, এদিন হাওড়ায় একটি দলীয় সভায় যোগ দিয়েছিলেন মণীশ শুক্ল। সেখান থেকে তিনি সন্ধ্যায় টিটাগড় থানার পাশেই বিজেপির একটি কার্যালয়ে ঢুকতেই যাচ্ছিলেন, তখন পিছন থেকে একের পর এক গুলি চালানো হয় ওনার উপর। বেশ কয়েক রাউন্ড গুলি চলার পর মাটিতে লুটিয়ে পড়েন মণীশ শুক্ল। এরপর তড়িঘড়ি ওনাকে টিটাগড়ের একটি বেসরকারি হাসপাতালে নিয়ে যাওয়া হয়। সেখানে অবস্থার অবনতি হলে, ওনাকে বাইপাসের ধারে একটি হাসপাতালে নিয়ে যাওয়া হয়। চিকিৎসা চলাকালীন ওনার মৃত্যু হয়।\nবিজেপির তরফ থেকে ওনার মৃত্যুর জন্য তৃণমূলকে দায়ি করা হয়েছে। কিন্তু তৃণমূল সমস্ত অভিযোগ খারিজ করে দিয়েছে।\nবিপাকে জোট! জনতার সাথে বিশ্বাসঘাতকতা করায় শিবসেনা, কংগ্রেস আর NCP’র বিরুদ্ধে সুপ্রিম কোর্টে দায়ের হল আবেদন


সারা দিন-রাত WhatsApp-এ কথা বললেও ধরা পড়বেন না, কী ভাবে অন করবেন নতুন ম্যাজিক এই ফিচারটি? | Techtunes | টেকটিউনস\nসারা দিন-রাত WhatsApp-এ কথা বললেও ধরা পড়বেন না, কী ভাবে অন করবেন নতুন ম্যাজিক এই ফিচারটি?\nনতুন ফিচারে আপনি সঙ্গীকে 'গুডনাইট’ জানিয়েও হোয়াটসঅ্যাপ ব্যবহার চালিয়ে যেতে পারবেন। এই জন্য Settings থেকে কয়েকটি অপশন বদল করতে হবে। নতুন এই ফিচারে আপনি WhatsApp এ চ্যাট করলেও Online দেখাবে না। এছাড়াও গোপন রাখা যাবে Last Seen স্ট্যাটাস ও প্রোফাইল ছবি। গ্রাহকের গোপনীয়তা বাড়াতে একগুচ্ছ নতুন ফিচার নিয়ে এল জনপ্রিয় মেসেজিং অ্যাপ।\nব্যবহারকারীর মন জয় করতে নিয়মিত নতুন ফিচার যোগ হচ্ছে WhatsApp-এ। ফের একবার নতুন ফিচার নিয়ে হাজির হল Meta -র এই মেসেজিং অ্যাপ। নতুন ফিচারে এই মেসেজিং অ্যাপ ব্যবহার করে চ্যাটিং চালিয়ে গেলেও কেউ জানতে পারবেন না। নতুন প্রাইভেসি ফিচারে Last Seen এর সঙ্গেই Online স্ট্যাটাস গোপন রাখা যাবে। এছাড়াও নির্দিষ্ট ব্যবহারকারীর কাছ থেকে নিজের প্রোফাইল ছবি গোপন রাখতে পারবেন। ইতিমধ্যেই Telegram -এর মতো মেসেজিং অ্যাপে এই ধরনের প্রাইভেসি ফিচার উপস্থিত থাকলেও এতদিন WhatsApp গ্রাহকরা এই ফিচার ব্যবহার করতে পারতেন না। ইতিমধ্যেই প্রোফাইল ছবি ও Last Seen স্ট্যাটাস লুকিয়ে রাখার ফিচার নিয়ে হাজির হয়েছিল WhatsApp। যদিও এই মেসেজিং প্ল্যাটফর্মে অনলাইন থাকলে যে কেউ তা দেখে নিতে পারেন। এছাড়াও WhatsApp ব্যবহারের জন্য নিজের মোবাইল নম্বরের মাধ্যমে লগ ইন বাধ্যতামূলক। Telegram -এর মতো অ্যাপে মোবাইল নম্বর ছাড়াই লগ ইন করা সম্ভব।\nনিজের কনট্যাক্টে সেভ থাকা যে সব নম্বরের থেকে নিজের প্রোফাইল ছবি, Last Seen, Online স্ট্যাটাস ও Bio লুকিয়ে রাখতে চান তা সিলেক্ট করে নিতে পারবেন। WhatsApp ওপেন করে Settings থেকে এই কাজ করা যাবে। Settings থেকে সিলেক্ট করুন Account > Privacy। এবার যে যে তথ্য লুকিয়ে রাখতে চান সেগুলি সিলেক্ট করে My contacts except সিলেক্ট করুন। এখানে আপনি যে যে ব্যক্তির কাছ থেকে নিজের তথ্য গোপন রাখতে চান সেই নম্বরগুলি সিলেক্ট করে নিন। এই ক্ষেত্রে আপনি সেই সব ব্যক্তির, Last Seen ও Online স্ট্যাটাস দেখতে পাবেন না। এই বিষয়টি জেনে রাখা প্রয়োজন। নতুন এই ফিচার এনেবেল করে WhatsApp -এ চ্যাট করার সময় আপনাকে Online দেখাবে না। অর্থাৎ আপনি WhatsApp ব্যবহার করছেন কিনা তা জানতে পারবেন না অন্য কোন ব্যক্তি। এভাবেই আপনি হতে পারেন অন্যদের থেকে সেইফ।\n30 June, 2022 at 12:42 pm


‘ক্রিকেট বিশ্বকে চমকে দেবে বাংলাদেশ’ | deshnews.net\n‘ক্রিকেট বিশ্বকে চমকে দেবে বাংলাদেশ’\nঅপরাহ্ন ০৭:২৭ শুক্বারর ২০১৬\nস্পোর্টস ডেস্ক : টি২০ বিশ্বকাপের আসর থেকে বাংলাদেশকে বেশ হতাশ হয়ে ফিরতে হলেও ভারতের ক্রিকেট কিংবদন্তী কপিল দেব কিন্তু মনে করছেন এই দলটা আগামীতে সবাইকে চমকে দেবে।পুরোপুরি স্পিন-নির্ভর বোলিং আক্রমণ থেকে তারা যেভাবে ফাস্ট বোলিংকে তাদের দলের বড় অস্ত্র করে তুলেছে, তার অসম্ভব তারিফ করেছেন কপিলদেব।\nবিবিসি বাংলাকে দেয়া একান্ত সাক্ষাতকারে ভারতের বিশ্বকাপজয়ী এই সাবেক অধিনায়ক আরও বলেছেন, বাংলাদেশ দলে দুর্দান্ত কিছু অ্যাথলিট আছে, এখন তাদের চাই শুধু আর একটু পরিণতি!\nএমন কী বেঙ্গালুরুতে ভারতের কাছে বাংলাদেশের অবিশ্বাস্য হারের ব্যাখ্যাও দিয়েছেন তিনি।\nআন্তর্জাতিক ক্রিকেট থেকে কপিল দেব অবসর নিয়েছেন প্রাই বাইশ বছর আগে। কিন্তু টিভিতে ধারাভাষ্য, ক্রিকেট অ্যাকাডেমি বা কোচিংয়ের সুবাদে এই খেলাটার সঙ্গে তার নিবিড় সম্পর্ক রয়েই গেছে।\nতিনি বলেছেন, ভীষণ উন্নতি করেছে ওরা, এখন ওদের শুধু আরও ম্যাচিওরড হয়ে উঠতে হবে। বাংলাদেশ দলে যে জিনিসটা আমার সবচেয়ে ভাল লাগে তা হল মাত্র দশ-পনেরো বছর আগেও স্পিনাররাই ছিল তাদের একমাত্র ভরসা। আর এখন দেখুন, ঢাকার এশিয়া কাপে ওরা কী দারুণ সিমিং ট্র্যাক বানাচ্ছে আর সেখানে ওদের ফাস্ট বোলাররা কাঁপিয়ে দিচ্ছে।\nতিনি বলেন, ফাস্ট বোলাররা এখন ওদের বড় শক্তি, এবং সেটা ভারতের ফাস্ট বোলিং অ্যাটাকের চেয়েও ভাল। এটা তো আপনাকে সমীহ করতেই হবে।\nকপিল কিন্তু মনে করেন, আন্তর্জাতিক ক্রিকেটে মানিয়ে নিতে এই সময়টা তাদের দরকার ছিল এবং এখনকার বাংলাদেশ দলটার আত্মবিশ্বাসই আলাদা।\n১৯৮৩তে বিশ্বকাপ জেতার পর ট্রফি হাতে কপিলদেব\nতিনি বলেন, ইদানীংকালে তাদের যেভাবে আত্মবিশ্বাসে টগবগ করতে দেখছি সেটা প্রায় অবিশ্বাস্য। এই একই জিনিস কিন্তু শ্রীলঙ্কার ক্ষেত্রেও ঘটেছিল – টেস্ট মর্যাদা পাওয়ার পর দলটা যেভাবে দ্রুত ঘুরে দাঁড়িয়েছিল তা ভাবাই যায়নি।তিনি আরো বলেন, বাংলাদেশকে সে জায়গায় পৌঁছতে অবশ্য আরও ভাল পারফর্ম করতে হবে। কিন্তু আমার বিশ্বাস সেটা সম্ভব – কারণ ক্রিকেট নিয়ে যে মাতামাতি ওখানে, আর বাঙালিরা তো পাগল আমি সব সময়ই বলি। আর বাংলাদেশ দলে কয়েকজন সাঙ্ঘাতিক অ্যাথলিট তো আমাকে একেবারে চমকে দিয়েছে। (সৌম্য) সরকার যেমন কয়েকটা ক্যাচ নিয়েছে, ভাবাই যায় না। দলে কিন্তু ওদের এমন ক্রিকেটারেরই প্রয়োজন – শুধু বাইরের নানা দেশের সিনিয়র ক্রিকেটাররা এসে যদি ওদের ঠিকমতো পরামর্শ দিতে পারে তাহলে আর দেখতে হবে না!\nকিন্তু এরকম প্রতিভাবান একটা দল বেঙ্গালুরুতে তিন বলে দু’রান তুলতে না-পেরে কীভাবে ভারতের কাছে হেরে গেল, এবারের ওয়ার্ল্ড টি২০তে এখনও সেটা সবচেয়ে বড় রহস্য। কপিল অবশ্য ভেবে ভেবে এর একটা উত্তর বের করেছেন!\nতার ব্যাখ্যা হল, দেখুন, ওরকম পরিস্থিতিতে দশবারের মধ্যে নবারই যে কোনও দল জিতবে। এমন কী আফগানিস্তানও। কিন্তু হাসির কথা নয়, আমি যেটা বলতে চাইছি ক্রিকেটে এমন অনেক কিছু ঘটে যা আপনি কখনও ভাবতেও পারেন না। আর তাই খেলাটা এমন মহান অনিশ্চয়তার। খেলার ঠিক সেই মুহূর্তে, ওই পরিস্থিতিতে বাংলাদেশের ক্রিকেটাররা সঠিক পরিণতিবোধটা দেখাতে পারেনি। কিন্তু আমি নিশ্চিত ওরকম অবস্থায় তারা আর কখনও হারবে না।


প্রচ্ছদ > বিনোদন-সংস্কৃতি > ডিভোর্সের আগে একবছর আলাদা ছিলেন বাপ্পা-চাঁদনী\nভেঙে গেছে ভালোবেসে বাঁধা বাপ্পা-চাঁদনীর সংসার। অনেকদিনের গুঞ্জনটা সত্যি হয়ে হাজির হয়েছিলো ২১ মে বাপ্পা মজুমদার ও তানিয়া হোসাইনের বিয়ের খবরে। গতকাল বুধবার (২৩ মে) বাপ্পা নিজেই ফেসবুকে ঘোষণা দিয়ে এই বিয়ের ব্যাপারটি নিশ্চিত করেছেন।\nতবে ধোঁয়াশা ছিলো কবে চাঁদনীর সঙ্গে ডিভোর্স হয়েছে তার, সে নিয়ে। অবশেষে তাও কাটিয়ে দিলেন ‘পরী’ গানের গায়ক বাপ্পা। আজ বৃহস্পতিবার (২৪ মে) দুপুরে নিজের ফেসবুক স্ট্যাটাসে বাপ্পা নিশ্চিত করলেন আনুষ্ঠানিকভাবেই বিবাহ বিচ্ছেদ হয়ে গেছে চাঁদনীর সঙ্গে। সেখানে তিনি চাঁদনীকে নিয়ে আবেগঘন কিছু কথাও লেখেন।\nবাপ্পার ডিভোর্স নিয়ে লিখেছেন, ‘গত ৯ অক্টোবর ২০১৭ আমাদের ডিভোর্সের আইনি প্রক্রিয়া শুরু হয় আর শেষ হয় ৯ জানুয়ারি ২০১৮-তে। আর আমরা আলাদা ছিলাম তাও ১ বছরের একটু বেশি সময় ধরে।’\nতিনি আরও লিখেছেন, ‘মানুষ এর জীবনে এমন অনেক কিছু হয় যা হওয়ার কথা থাকে না। ব্যক্তিগত বিষয়গুলো জীবনের অংশ মনে করে জীবনের সাথেই রেখে দেয়া ভালো। আমাকে আমার সকল ভক্তরা আমার কাজ দিয়ে চেনেন, আমি আমার কাজ নিয়েই থাকতে চাই, বাঁচতে চাই সবার মাঝে। কি হবে ব্যক্তিজীবনের গল্প জনে জনে বলে? অন্যের ব্যক্তিগত জীবন নিয়ে আমি কখনোই আগ্রহী না যেমন ঠিক তেমন আমার ব্যক্তিগত জীবন ও কারো সাথে খুব একটা শেয়ার করা আমার বৈশিষ্ট না। তবে সময়ের কারণে আজ আপনাদের জানাতে হচ্ছে ….\nজীবন তার নিজের গতিতে চলে। সময় কারো নিজের ইচ্ছায় চলে না। সময় খুব খেয়ালি। জীবন সময় কখন কাকে কোথায় নিয়ে ফেলে বোঝা মুশকিল। অনেক বছর একসাথে থেকে, থাকার চেষ্টা করে অবশেষে হার মানতে হয়েছে আমার আর চাঁদনীর। আমরা পারিনি আমাদের সংসার নিয়ে বাকি জীবন কাটাতে। কোনো অভিযোগ কিংবা অসম্মান আমার চাঁদনীর প্রতি নেই এমনকি চাঁদনীর ও আমার প্রতি কোনো অসম্মানবোধ আছে বলে মনে করিনা। যা হয়েছে তা ভাগ্যের লিখন মনে করি।’\nহবু স্ত্রী তানিয়া হোসাইনকে নিয়ে বাপ্পা বলেন, ‘তানিয়া আমার বন্ধু। দারুণ একজন বন্ধু। তানিয়ার সাথে আমার যোগাযোগ এবং ভালোলাগাও। এর সূত্র ধরেই অতিসম্প্রতি আমি আমার ভাবনা তানিয়া কে জানাই, তানিয়াও তার ভাবনা আমাকে জানায়। আমরা আমাদের পরিবারের সানিধ্য ছাড়া জীবনে চলতে চাই না। তাই ২ পরিবারের সিদ্ধান্তে একান্তই পারিবারিক ভাবে আমাদের বাগদান হয়। আগেই বলেছি ব্যক্তিগত বিষয়গুলো আমি বরাবরই নিজের ভেতর রাখতে চাই। যেখানে পরিবার ইনভল্ভড সেখানে আর অপরিষ্কার কোনো চিত্র নেই। বাকিটা পরিবেশ আর পরিস্থিতি। আপনারা প্রার্থনা করবেন।’\nবাপ্পা-তানিয়ার বিয়ে হলে এটি হবে দুজনেরই দ্বিতীয় বিয়ে। এর আগে বাপ্পা বিয়ে করেছিলেন চাঁদনীকে। আর পরিচালক দেবাশীষ বিশ্বাসকে ভালোবেসে বিয়ে করেছিলেন তানিয়া হোসাইন। এক বছরের মধ্যেই ভেঙে যায় সেই সংসার। এরপর শোনা যায় ব্যান্ড তারকা পার্থ বড়ুয়ার সঙ্গে গোপনে প্রেম করছেন তানিয়া।\nপ্রসঙ্গত, ২০০৮ সালের ২১ মার্চ ধানমণ্ডির ২৭ সিয়ার্স রেস্টুরেন্টে আনুষ্ঠানিকভাবে বাপ্পা মজুমদার ও চাঁদনীর বাগদান হয়। বাপ্পা ও চাঁদনী ভিন্ন ভিন্ন ধর্মের হলেও বাগদানের আগেই বাপ্পা ধর্মান্ত্মরিত হয়ে আহমেদ বাপ্পা মজুমদার হন। দুই পরিবারের সম্মতিতেই এই বাগদান সম্পন্ন হয়। পরে তাদের দুই পরিবার একসঙ্গে হয়ে ঘরোয়াভাবে বিয়ের কাজ সম্পন্ন করেন।\n৯৯’র এই দিনে বিশ্বকাপের মঞ্চে প্রথম জয় পায় বাংলাদেশ!\nবাংলাদেশে মুক্তি পাচ্ছে ‘দ্য ইকুয়ালাইজার ২’


স্বয়ংক্রিয় পিচবোর্ড বক্স ভাঁজ মেশিন 1000 মিমি পিচবোর্ড পিল উচ্চতা\n4. পুরো মেশিনটি গতি নিয়ন্ত্রক, এবং স্পর্শ পর্দা ম্যান-মেশিন ইন্টারফেস নিয়ন্ত্রণ সিস্টেম নিয়ন্ত্রণ সিস্টেম গ্রহণ করে।\nপৃথক মেশিন মেশিন ইন্টারফেস কন্ট্রোল সিস্টেম ব্যবহার করে টেপ মেশিন।\n6. বৈদ্যুতিন ক্যাম এবং যান্ত্রিক ক্যাম তাদের নিজ নিজ সুবিধা খেলতে একত্রিত।\n7. ভিজ্যুয়াল ম্যানিপুলার পজিশনিং (ত্রুটি ± 0.05 মিমি)।\n8. 24 ঘন্টা নিয়ন্ত্রণ আঠালো preheating ফাংশন, আঠালো viscosity স্বয়ংক্রিয় নিয়ন্ত্রণ সিস্টেম (ঐচ্ছিক)।\n5 ভিসুয়াল ম্যানিপুলার সিস্টেম সঠিক বিচ্যুতি তৈরি করার জন্য গ্রহণ করা হয়, পেস্টিং এবং পজিশনিং আরো নির্ভুল করে এবং সূক্ষ্ম বাক্সগুলি নিরপেক্ষ করে তোলে।


করোনা নিয়ে এশিয়ানকে কটাক্ষ করে নিষিদ্ধ\n১২ জুন ২০২০, ০৯:৫০\nআপডেট: ১২ জুন ২০২০, ০৯:৫০\nকরোনা মহামারির মধ্যে আগামী শুক্রবার মাঠে ফিরছে টটেনহাম হটস্পার। লিগ ম্যাচে সেদিন ঘরের মাঠে ম্যানচেস্টার ইউনাইটেডের মুখোমুখি হবে স্পার্সরা। এ ম্যাচে মিডফিল্ডার ডেলে আলীকে পাচ্ছে না টটেনহাম। কোভিড-১৯ ভাইরাস নিয়ে এক এশিয়ানকে অনলাইনে কটাক্ষ করায় এক ম্যাচ নিষিদ্ধ হয়েছেন আলী।\nগত ফেব্রুয়ারীতে স্ন্যাপচ্যাটে একটি ভিডিও পোষ্ট করেন তিনি। মুখে মাস্ক পরে হিথরো বিমানবন্দরে দুবাইগামী বিমানের অপেক্ষায় ছিলেন আলী। এ সময় তাঁর পাশে দাঁড়ানো এক এশিয়ান কোভিড-১৯ ভাইরাসে আক্রান্ত হতে পারেন, এমন বুঝিয়ে একটি ভিডিও করেন আলী। ক্যামেরায় সেই এশিয়ানকে দেখানোর পর হ্যান্ড স্যানিটাইজারের বোতল দেখানো হয়। এরপর আলী বলেন, 'আমাকে ধরতে ভাইরাসকে দ্রুতগামী হতে হবে।'\nসোমবার ভিডিও শুনানীতে ইংলিশ ফুটবল অ্যাসোসিয়েশন (এফএ) এ নিয়ে কথা বলেছে আলীর সঙ্গে। ২৪ বছর বয়সী ভিডিওতে সেই লোককে বেছে নিয়েছেন শুধু এশিয়ান বলে, কারণ এশিয়ানরা বেশি করোনায় আক্রান্ত হয়ে থাকেন, এমন একটা ধারণা আছে, এমনটাই মনে করছে এফএ। যদিও আলী পাল্টা যুক্তিতে জানান, সেই এশিয়ানকে কটাক্ষ করে তিনি ভিডিওটি বানাননি। স্রেফ মজা করেছিলেন। সেখানে সেই লোকের জাতিগত বৈশিষ্ট্য 'অপ্রাসঙ্গিক।'\nএফএ কাল জানিয়েছে, আলীকে এক ম্যাচ নিষিদ্ধ করার পাশাপাশি জরিমানা ও পুনরায় শিক্ষামূলক কোর্সে ভর্তি হতে হবে। ৫০ হাজার পাউন্ড জরিমানা করা হয়েছে তাঁকে। 'তাৎক্ষণিক প্রতিক্রিয়ায় ডেলে আলীকে এক ম্যাচ নিষিদ্ধ, ৫০ হাজার পাউন্ড জরিমানা এবং এফএ ই৩ নিয়ম ভাঙায় তাকে শিক্ষামূলক কোর্সে অংশ নিতে হবে।'\nআলী আত্মপক্ষ সমর্থন করে জানিয়েছেন, তিনি এক বন্ধুর 'বিশ্বাসঘাতকতা'র শিকার। তাঁর ব্যক্তিগত স্ন্যাপচ্যাট ভিডিও বেচে দিয়েছেন সেই বন্ধু। ১৬০জনের 'কাছে বন্ধু' গ্রুপ থেকে সেই ভিডিও মুছে ক্ষমাও চেয়েছেন আলী। এফএ-কে তিনি বলেছেন, লোকটির জাতিগত বৈশিষ্ট্য নয় কাশতে থাকায় তিনি ভিডিওতে তাঁকে বেছে নেন।\nতিন সদস্যের এফএ কমিশন মনে করছে, আলী অবচেতনভাবেই এশিয়ান এবং করোনার মধ্যে যোগসূত্র মিলিয়ে কাজটি করেছেন। যেন এশিয়ান মানেই করোনার ঝুঁকি! তবে সত্য বলায় তাঁর বিরুদ্ধে বর্ণবাদের কোনো অভিযোগ গঠন করেনি এফএ।\nকরোনার নিয়ম ভেঙে জরিমানা গুনলেন জাভি\nবাংলাদেশের যুবাদের বিশ্বকাপ জয় দেখবেন আজ\nকরোনায় ছেঁকে ধরা ভারতে কীভাবে হবে আইপিএল?\nচুয়াডাঙ্গা সদর উপজেলায় সড়ক দুর্ঘটনায় পাঁচজন নিহত ও সাতজন...\nকরোনা পরিস্থিতি নিয়ন্ত্রণে দেশ–বিদেশের বিশেষজ্ঞরা...\nএই গরমে যা খাবেন\nএবার এই গরমের মধ্যেই রেড মিট বা লাল মাংস (গরু, খাসি,...


তালায় ইউপি সদস্যের নেতৃত্বে জমি দখল করে পাকা ঘর নির্মাণের অভিযোগ! - ডেইলি সাতক্ষীরা\nHome » তালায় ইউপি সদস্যের নেতৃত্বে জমি দখল করে পাকা ঘর নির্মাণের অভিযোগ!\nনিজস্ব প্রতিনিধি : তালা উপজেলা সদরে মোহাম্মদ আলী নামের এক ব্যক্তি অন্যর ক্রয়কৃত সম্পত্তির দখল করে তার উপর পাকা ঘর নির্মাণ করছে বলে অভিযোগ উঠেছে। ৮নং ওয়ার্ডের ইউপি সদস্য মীর কল্লোলের প্রত্যক্ষ নেতৃত্বে উক্ত ঘর নির্মাণ করা হচ্ছে বলে জানা গেছে।\nপুলিশের হস্তক্ষেপে উক্ত ঘর নির্মাণ সাময়িক বন্ধ করলেও ফের তারা পায়তারা চালাচ্ছে। এ ঘটনার প্রতিকার চেয়ে উর্র্ধ্বতন প্রশাসনের হস্তক্ষেপ কামনা করেছেন ভুক্তভোগী মাসুদুর রহমান সুমন।\nতালা উপজেলার বারুইহাটি গ্রামের প্রয়াত স্কুল শিক্ষক মোঃ সবুর উদ্দীন মোড়লের পুত্র মাসুদুর রহমান সুমন জানান, তাঁর পিতা বেঁচে থাকা কালীন জহর আলী সরদারের স্ত্রী বড় খুকীর কাছ থেকে ১৪/১২/১৯৯৩ ইং তারিখে তালা মৌজায় ৩১ শতক জমি ক্রয় করে। যার ডিপি খতিয়ান ৪৪২, হালদাগ ২৫১৫। এরমধ্যে ৮ শতাংশ জমি একই এলাকার মৃতঃ মজিদ শেখের পুত্র মোহাম্মদ আলী শেখ ৭/৮ মাস আগে উক্ত জমি তার দাবী করে তা দখল করে সেখানে পাকা ঘর নির্মাণের জন্য ভিট তৈরি করে। এ সময় থানায় অভিযোগ করলে থানার প্রাক্তন অফিসার ইনচার্জ মোঃ ছগির মিঞা ও সহকারী উপ-পরিদর্শক আব্দুল মালেক কাগজপত্র দেখাশুনা করে ঘর বন্ধের নির্দেশ প্রদান করেন। সেই থেকেই ঘর নির্মাণের কাজ বন্ধ থাকে। গত ০৫ মার্চ (রোববার) সকালে মোহাম্মদ আলী ফের উক্ত জায়গায় ঘর নির্মাণ শুরু করে। স্থানীয় ইউপি সদস্য মীর সামচ্ছুজোহা আকবর কল্লোল সরাসরি দাঁড়িয়ে থেকে উক্ত ঘর নির্মাণ করাচ্ছিলেন। এ ঘটনা তাৎক্ষনিকভাবে তালা থানায় লিখিত অভিযোগ করলে তালা থানার ওসি (তদন্ত) মোঃ মঞ্জুরুল হাসান মাসুদ ঘটনাস্থলে গিয়ে উক্ত নির্মাণ কাজ বন্ধ করে দেন। বর্তমানে তারা ফের উক্ত ঘর নির্মাণের পায়তারা চালাচ্ছে। এক্ষণে ভুক্তভোগি সুমন ও তার পরিবার উক্ত ঘটনার সরেজমিনে তদন্তপূর্বক ব্যবস্থা নেওয়ার জন্য সাতক্ষীরা জেলা প্রশাসক, জেলা পুলিশ সুপার,তালা উপজেলা নির্বাহী কর্মকর্তা ও তালা থানার ওসিসহ সংশ্লিষ্টদের হস্তক্ষেপ কামনা করেছেন।\nসাতক্ষীরার জুঁই মীরপুর গার্লস স্কুলে সাংস্কৃতিক প্রতিযোগিতায় ১ম


হিযবুত তাহরীরের প্রচারণা কার মদদে? - বরিশাল বাণী হিযবুত তাহরীরের প্রচারণা কার মদদে? - বরিশাল বাণী\nবুধবার, ০৮ এপ্রিল ২০২০, ০৬:৪৮ অপরাহ্ন\nপ্রকাশিতঃ মঙ্গলবার, ১০ সেপ্টেম্বর, ২০১৯\n২০০৯ সালে ‘জঙ্গি সংগঠন’ উল্লেখ করে হিযবুত তাহরীর-কে নিষিদ্ধ করা হয়। কিন্তু এখনও তাদের কার্যক্রম নিয়ন্ত্রণে আনতে পারেনি আইনশৃঙ্খলা রক্ষাকারী বাহিনী। ‘জঙ্গি সংগঠন ইসলামিক স্টেটের (আইএস) চেয়েও ভবিষ্যতে বিপজ্জনক হয়ে উঠতে পারে হিযবুত তাহরীর’- আন্তর্জাতিক একটি সংস্থার প্রতিবেদনে এমন তথ্য উল্লেখ করা হলেও সুচিন্তিত কৌশলে অত্যন্ত চাতুর্যের সঙ্গে কর্মকাণ্ড চালিয়ে যাচ্ছে সংগঠনটি।\nসম্প্রতি রাজধানীর ধানমন্ডি, শুক্রাবাদ, ঢাকা বিশ্ববিদ্যালয় ও বাড্ডা, এলাকায় হিযবুত তাহরীর সমর্থকদের প্রকাশ্যে লিফলেট বিতরণ করতে দেখা যায়। এছাড়া এসব এলাকার দেয়ালে দেখা যায় তাদের উস্কানিমূলক প্রচারণা। আগের মতোই তারা সক্রিয়ভাবে পোস্টার, লিফলেট বিতরণ করে সরকারবিরোধী প্রচারণা চালাচ্ছে।\nসরেজমিন ঢাবির টিএসসির দেয়ালে লাগানো ‘হিযবুত তাহরীর-এর ঢাকা বিশ্ববিদ্যালয় সদস্যবৃন্দের’ নামে ছাপানো এক পোস্টারে উল্লেখ করা হয়েছে, ‘আসন্ন নেতৃত্বশীল রাষ্ট্র- খিলাফতের রাশিদাহ। আপনাদের জন্য শিক্ষার উপযুক্ত পরিবেশ ও বিশ্বমানের শিক্ষা ব্যবস্থা বাস্তবায়ন করবে।’\nএছাড়া ধানমন্ডির একটি মসজিদে সম্প্রতি লিফলেট বিতরণ করা হয়। যাতে লেখা রয়েছে ‘আসন্ন খিলাফত মুক্তির একমাত্র পথ।’ এছাড়া এতে সেনাবাহিনীকে উস্কে দেয়ার মতো আক্রমণাত্মক বার্তাও লেখা ছিল। কয়েকটি পোস্টারে কাশ্মীর ইস্যুতে দেশের মানুষকে ভারতের বিপক্ষে দাঁড়িয়ে প্রতিবাদের উস্কানি দেয়া হয়।\nসূত্র জানায়, হিযবুত তাহরীর সদস্যরা মূলত ফজরের আজানের আগে এসব পোস্টার লাগায়। তবে শুক্রবার জুমার নামাজের পর লিফলেট বিতরণের জন্য স্থানীয় পথশিশু ও মাদকাসক্ত কিশোরদের বেছে নেয়। এজন্য তারা ৫০ থেকে সর্বোচ্চ ১০০ টাকা পর্যন্ত পারিশ্রমিক দেয়।\nপুলিশের কাউন্টার টেররিজম অ্যান্ড ট্রান্সন্যাশনাল ক্রাইম (সিটিটিসি) ইউনিট জানায়, হিযবুত তাহরীর সদস্যরা ঢাকা, চট্টগ্রাম, সিলেটে শক্তিশালী নেটওয়ার্ক তৈরি করেছে। তারা বর্তমানে মাঠ পর্যায়ের কর্মী সংগ্রহে গুরুত্ব দিচ্ছে।\nনিষিদ্ধ এ সংগঠনটি জুলাইয়ের শেষ দিকে নিজেদের ‘ইসলামিক রাজনৈতিক দল’ দাবি করে আর্থিক জোগানের বিষয়ে একটি অনলাইন কনফারেন্স করে। এছাড়া সেখানে তারা সরকারের ‘ভালো ইমেজ’ নস্যাৎ করার জন্য সেখানে নানা পরিকল্পনা করে।\nসংগঠনটি নিষিদ্ধ করার পর থেকে এর সঙ্গে জড়িত থাকার অভিযোগে বিভিন্ন সময়ে শতাধিক সদস্যকে গ্রেফতার করা হয়। গ্রেফতারকৃত শীর্ষস্থানীয় নেতাদের মধ্যে রয়েছেন বিশ্ববিদ্যালয়ের শিক্ষকসহ বিভিন্ন পেশাজীবী।\nগোয়েন্দারা জানান, হিযবুত তাহরীরের ৭০ শতাংশ সদস্য প্রাইভেট ও পাবলিক বিশ্ববিদ্যালয়ের শিক্ষার্থী। তাদের এমনভাবে প্রশিক্ষণ দেয়া হয়েছে যাতে তারা কোনো ক্রমেই আইনশৃঙ্খলা বাহিনীর সামনে মুখ না খোলে। তাই সদস্যদের গ্রেফতারের পর রিমান্ডে তেমন কোনো তথ্য পায় না আইনশৃঙ্খলা বাহিনী। তবে তাদের জিজ্ঞাসাবাদে জানা গেছে, তারা মূলত জেলখানা থেকে কর্মী সংগ্রহ করত।\nসম্প্রতি হিযবুত তাহরীরের কয়েকজন সদস্যকে আটক করে একটি গোয়েন্দা সংস্থা। তাদের জিজ্ঞাসাবাদের পর পুলিশ জানায়, নিষিদ্ধ সংগঠনটি কয়েকদিন আন্ডারগ্রাউন্ড ও অনলাইনে তাদের কার্যক্রম চালিয়েছে। তবে বর্তমানে আইনশৃঙ্খলা বাহিনী নব্য জেএমবিসহ অন্য জঙ্গি সংগঠনের কার্যক্রম রুখতে অগ্রাধিকার দিচ্ছে। এ সুযোগে হিযবুত তাহরীর সদস্যরা প্রকাশ্যে প্রচারণা শুরু করছে।\nতবে কার মদদে তাদের এ প্রকাশ্য প্রচারণা- জানতে চাইলে আইনশৃঙ্খলা বাহিনীর এক দায়িত্বশীল কর্মকর্তা জাগো নিউজকে বলেন, ‘স্বাধীনতাবিরোধীরাই মদদ দিচ্ছে হিযবুত তাহরীরকে।’\nএ বিষয়ে ডিবির সিরিয়াস ক্রাইম ইনভেস্টিগেশন বিভাগের সিনিয়র সহকারী কমিশনার মো. সোলাইমান মিয়াহ বলেন, আগস্টের ১০ তারিখ রাজধানীর পল্টন এলাকা থেকে অবৈধভাবে সরকারি রেভিনিউ স্ট্যাম্পসহ হিজবুত তাহরীরের পোস্টার, লিফলেট ও বিভিন্ন বই জব্দ করা হয়। আমরা জানতে পেরেছি, যে প্রিন্টিং প্রেস থেকে এগুলো জব্দ করা হয় সেটির মালিক আহমেদ হোসেন মানিক। তার প্রেস থেকেই হিযবুত তাহরীরের লিফলেট পোস্টার ছাপানো হয়। তদন্তে জানা গেছে, আহমেদ হোসেন মানিক জামায়াতের একজন সক্রিয় সদস্য।\nকাউন্টার টেররিজমের এক সদস্য জাগো নিউজকে বলেন, তারা চরম পর্যায়ের রেডিকেলাইজেশনের মাধ্যমে সদস্যদের প্রস্তুত করছে। তারা আত্মঘাতী হামলার প্রস্তুতিও নিতে পারে। এছাড়া স্বাধীনতাবিরোধী শক্তিরা হিযবুত তাহরীরের সঙ্গে মিশে নাশকতা চালাতে পারে।\nএদিকে যুক্তরাষ্ট্রভিত্তিক সাময়িকী কাউন্টার টেররিজম এক্সচেঞ্জে (সিটিএক্স) প্রকাশিত এক প্রতিবেদনে হিযবুত তাহরীর আইএসের চেয়েও বিপজ্জনক হতে পারে বলে উল্লেখ করা হয়েছে। তাদের প্রতিবেদনে বলা হয়েছে, ইরাক ও সিরিয়ায় আইএস যখন উন্মত্ততা এবং গণমাধ্যমের দৃষ্টি আকর্ষণে বর্বর নৃশংসতায় ব্যস্ত, তখন হিযবুত তাহরীর খিলাফত প্রতিষ্ঠার প্রস্তুতি হিসেবে তাদের বৈশ্বিক কাঠামো গড়ে তোলায় বিশেষ মনোযোগী। কট্টর ইসলামপন্থায় বিশ্বাসী তরুণ ও আরব বিশ্বের গভীর সমর্থনের ওপর নির্ভর করে এ কাঠামো তৈরির চেষ্টা চালাচ্ছে সংগঠনটি। নজরদারি এড়িয়ে অত্যন্ত বিচক্ষণতার সঙ্গে মতাদর্শ প্রচার করছে সংগঠনটি এবং এরই মধ্যে ৫০টি দেশে তাদের সমর্থক গোষ্ঠী তৈরি করে ফেলেছে। বিশ্বজুড়ে হিযবুত তাহরীরের সদস্য সংখ্যা এখন ১০ লাখেরও বেশি। আইএসের সদস্য সংখ্যাও এত বেশি নয়। এ কারণে আইএসের চেয়েও বিপজ্জনক হয়ে ওঠার সম্ভাবনা হিযবুত তাহরীরের রয়েছে।\nপ্রতিবেদনে আরও জানানো হয়, আইএস ও হিযবুত তাহরীরের মধ্যে মতাদর্শগত বিশেষ তফাৎ নেই। যারা আইএসকে সমর্থন করে, তারা হিযবুত তাহরীর-কেও সমর্থন করে। তবে আইএসের সঙ্গে তাদের কৌশলগত পার্থক্য রয়েছে। বর্তমানে সন্ত্রাসী কর্মকাণ্ডের চেয়ে তরুণদের আকৃষ্ট ও দীক্ষিত করতেই তারা বেশি আগ্রহী। এর মাধ্যমে তারা সামাজিক মূলধন বাড়িয়ে চলেছে।\nবাংলাদেশে তাদের কার্যক্রম নিয়ে পুলিশ সদরদফতরের সহকারী মহাপরিদর্শক (এআইজি) মো. সোহেল রানা জাগো নিউজকে বলেন, জঙ্গিবাদের বিরুদ্ধে পুলিশের জিরো টলারেন্স নীতি অব্যাহত রয়েছে। হিযবুত তাহরীর নানা কৌশলে তাদের কার্যক্রম বিস্তারের চেষ্টা করছে। কিন্তু পুলিশের জঙ্গিবাদবিরোধী তৎপরতার কারণে সুবিধাজনক অবস্থান তারা তৈরি করতে পারছে না। ইতোমধ্যে এ সংগঠনের অনেক সদস্যকে গ্রেফতার করে আইনের আওতায় আনা হয়েছে। যে কোনো জঙ্গি বা সন্ত্রাসী গোষ্ঠী যেন সংঘবদ্ধ হয়ে বড় ধরনের নাশকতা চালাতে না পারে সেজন্য সর্বোচ্চ সতর্ক রয়েছে বাংলাদেশ পুলিশ।\nএদিকে বাংলাদেশে হিযবুত তাহরীরের সদস্য আটক করেছেন এবং তাদের নিয়ে তদন্ত করেছেন পুলিশের এমন এক কর্মকর্তা জাগো নিউজকে বলেন, অন্যান্য জঙ্গি সংগঠনের গ্রেফতারকৃত অধিকাংশই ছিল অশিক্ষিত বা অল্প শিক্ষিত লোকজন। কিন্তু হিযবুত তাহরীরের গ্রেফতারকৃতদের শতকরা ৯৯ জনই বিভিন্ন বিশ্ববিদ্যালয়ের শিক্ষার্থী অথবা পেশাজীবী।\n১৯৫২ সালে জেরুজালেমে প্রতিষ্ঠিত এ দলটির সদরদফতর লন্ডনে। মধ্য এশিয়া, ইউরোপ, দক্ষিণ এশিয়া এবং দক্ষিণ-পূর্ব এশিয়ায় (মূলত ইন্দোনেশিয়া) এর শাখা রয়েছে।\nসামর্থ অনুযায়ী অসহায় মানুষকে সহায়তা করতে হবে– লায়ন গনি মিয়া বাবুল


আলী রিয়াজ বাংলাদেশী আমেরিকান রাজনৈতিক ব্যাক্তিত্ব, বিজ্ঞানী ও লেখক। তিনি ইলিনয় স্টেট ইউনিভার্সিটির অধ্যাপক হিসেবে ২০০২ সালে যোগ দিয়েছিলেন। তাঁর বেশিরভাগ কাজ ধর্ম এবং রাজনীতির সাথে দক্ষিণ এশিয়ার রাজনীতি এবং রাজনৈতিক ইসলাম সম্পর্কিত। তিনি দক্ষিণ এশিয়ার বাংলাদেশী রাজনীতি এবং মাদ্রাসাগুলি নিয়ে ব্যাপক লেখালেখি করেছেন। তিনি এশিয়া বিষয়ক মিডওয়াইস্টার কনফারেন্সের দ্বি-বার্ষিক জার্নাল (২০১০-২০১৫) এ স্টাডিজ অন এশিয়ার সম্পাদক ছিলেন। তিনি ২০১৩ সালের ওয়াশিংটন ডিসিতে উড্রো উইলসন ইন্টারন্যাশনাল সেন্টার ফর স্কলারদের পাবলিক পলিসি শিক্ষক ছিলেন। সম্প্রতি,ক্যাসিনো নিয়ে তিনি বলেন, অবৈধ জুয়া খেলা নিয়ে এখন সারা দেশে চলছে ব্যাপক আলোচনা, উত্তেজনা। ক্যাসিনো থেকে স্পা, বাড়িঘর থেকে ক্লাব কিছুই বাকি থাকছে না যেখানে বস্তা বস্তা টাকা পাওয়া যাচ্ছে না। ধরপাকড় - চুনোপুটিদের ওপর দিয়েই যাচ্ছে, রাঘব বোয়ালরা কোথায় কে জানে। কিন্তু জুয়া কি কেবল অবৈধ ক্যাসিনোয় খেলা হয়েছে বা হচ্ছে? পুলিশ এবং ক্ষমতাসীন রাজনৈতিক দলের নেতাদের নাকের ডগায়, চোখের সামনে কী করে এইসব করেছে সেই প্রশ্ন করছেন অনেকেই। কিন্তু এর চেয়ে বড় জুয়া খেলা যে আমার-আপনার নাকের ডগায় চলছে, বৈধভাবেই তার কী হবে? এই বৈধ জুয়া খেলা চলছে ক্যাসিনোতে নয়, ব্যাংকিং খাতে। বিশ্বাস না হলে বাংলাদেশের ব্যাংকিং খাত নিয়ে আইএমএফ -এর ৬৯ পৃষ্ঠার রিপোর্টের খবর পড়তে পারেন।\nডেইলি স্টারের ২৬ সেপ্টেম্বর প্রকাশিত খবরে জানা গেছে, সরকার এতদিন খেলাফী ঋণের যে হিসেবে দিয়েছে আসলে খেলাফী ঋণ তার দ্বিগুন। বাংলাদেশ ব্যাংকের এতদিনের হিসেব ছিল খেলাফী ঋণ ১১২,৪২৫ কোটি টাকা। আই এম এফ বাংলাদেশ ব্যাংকের হিসেবপত্র ঘেঁটে বলছে এর পরিমাণ হচ্ছে ২৪০,১৫৭ কোটি টাকা। এও এক ধরণের জুয়া খেলাই বটে। হিসেবের এই পার্থক্যটা হচ্ছে এই কারণে যে, অনেক কার্যত খেলাফী ঋণকে বিভিন্ন নামে সাজানো হয়েছে। সরকারের হিসেব অনুযায়ী খেলাফী ঋণ মোট ঋণের ১১ দশমিক ৬৯ শতাংশ বাস্তবে তা ২২ শতাংশের ওপরে। ব্যাংক নামের ক্যাসিনো থেকে যারা এই টাকা নিয়ে গেছেন তারা তা লুকিয়ে তো করেননি। আমার-আপনার সামনেই করেছে। এরা চুনোপুটি তো নয়ই, এমনকি রাঘব-বোয়ালও নয় -রীতি মতো হাঙর মাছ। এদের ধরবে সেই সাধ্য কার?\nউল্লেখ্য, রিয়াজ রাষ্ট্র ও সমাজের মধ্যে সম্পর্ক নিয়েও অধ্যয়ন করেছে এবং এ বিষয়ে ব্যাপকভাবে লিখেছেন। তাঁর সহ-রচিত বই, প্যারাডাইজ লস্ট? নেপালে রাজ্য ব্যর্থতা (২০০৭) নেপালের সম্পর্ক পরীক্ষা করে এবং তাঁর বইটি আনফোল্ডিং স্টেট বাংলাদেশের রূপান্তর (২০০৬) প্রথম ২৫ বছরে বাংলাদেশের কাঠামোগত রূপান্তরকে দেখে। প্যারাডাইস লস্ট দেখিয়েছে যে রাজ্যের প্রকৃতি, রাজ্য এবং সমাজের মধ্যে বিভক্তি এবং নেপালের শাসক শ্রেণীর আদর্শিক আধিপত্যের বিচ্ছেদ এমন একটি পরিস্থিতি তৈরি করেছে যেখানে বিদ্যমান প্রাতিষ্ঠানিক কাঠামোগুলি ভেঙে ফেলা হচ্ছে এবং রাষ্ট্রটি দ্রুত উদ্ঘাটিত হচ্ছে। অধ্যয়নটি জাতিগততা, পরিচয় এবং বঞ্চনার ভূমিকা বিশ্লেষণাত্মক অসন্তোষ এবং এক শক্তিশালী রাজনৈতিক শক্তি হিসাবে মাওবাদীদের উত্থানে বিশ্লেষণ করেছে।


Home / বিজ্ঞান ও প্রযুক্তি / Jio গ্রাহকরা এখন ৩৯৯ টাকার রিচার্জে পাচ্ছেন ১০০ টাকা ছাড়!\nJIO গ্রাহকরা এখন ৩৯৯ টাকার রিচার্জে পাচ্ছেন ১০০ টাকা ছাড়! – ভারতের সবথেকে বড় টেলিকম সংস্থা Jio প্রতিনিয়ত তাদের গ্রাহক\nসংখ্যা বৃদ্ধি করে চলেছে। আর এই গ্রাহক সংখ্যা বৃদ্ধি করার পাশাপাশি নতুন নতুন অফারও নিয়ে আসছে তারা। তারা বিভিন্ন সংস্থার সাথে গাঁটছাড়া এই সকল অফার নিয়ে আসছে। এবার তাদের গ্রাহকদের ৩৯৯ টাকা রিচার্জে ১০০ টাকা ছাড় পাওয়ার সুযোগ করে দিলো। তবে তা\nশর্ত সাপেক্ষে।Jio সম্প্রতি জনপ্রিয় মোবাইল ওয়ালেট সংস্থা MobiKwik এর সাথে গাঁটছাড়া বেঁধেছে। আর এর পরেই তারা এই নতুন ছাড়ের কথা ঘোষণা করেছে। যে ঘোষণা অনুযায়ী Jio গ্রাহকরা নির্দিষ্ট শর্ত মেনে যদি ৩৯৯ টাকার রিচার্জ করে থাকেন তাহলে ১০০ টাকা ছাড় পাবেন।\nঅর্থাৎ ৩৯৯ টাকা রিচার্জ হয়ে যাবে মাত্র ২৯৯ টাকায়। কিভাবে রিচার্জ করতে হবে? ছাড় পাওয়ার জন্য রিচার্জ করার ক্ষেত্রে Jio গ্রাহকদের MyJio অ্যাপ অথবা jio.com থেকে নির্দিষ্ট প্ল্যান বেছে নিতে হবে। নির্দিষ্ট প্ল্যান বেছে নেওয়ার পর পেমেন্ট করার সময় পেমেন্ট করতে হবে\nMobiKwik গেটওয়ের মাধ্যমে। রিচার্জ করার তিন দিনের মধ্যে ওই গ্রাহকের MobiKwik ওয়ালেটে ১০০ টাকা চলে আসবে। এই অফার একজন গ্রাহক কেবলমাত্র একবার পাবেন এবং এই অফার কার্যকর হবে না Jio POS Lite এর ক্ষেত্রে।৩৯৯ টাকার রিচার্জে Jio গ্রাহকরা ৫৬\nদিনের ভ্যালিডিটি পেয়ে থাকেন। এর সাথে রয়েছে প্রতিদিন ১.৫ জিবি করে ডেটা, প্রতিদিন ১০০টি করে এসএমএস এবং আনলিমিটেড কল।\nJio গ্রাহকরা এখন ৩৯৯ টাকার রিচার্জে পাচ্ছেন ১০০ টাকা ছাড়! 2021-04-04\nPrevious মোটরবাইক বা গাড়ি চুরি হলে কি করবেন? রইলো ৭টি গুরুত্বপূর্ণ টিপস\nNext মাধ্যমিক পাশে মিলছে মোটা বেতনের সরকারি চাকরি! আজই আবেদন করুন


মুসলিম ছাত্রী শুনতে ভালো লাগেনি রুমানার বিতর্ক না চেয়ে তিনি বলেছেন যে শুধু ছাত্রী বললেই ভাল হত - News Today Kolkata\nJul 23, 2021 Education, HS Result, Rumana Sultana\nউচ্চ মাধ্যমিকে রাজ্যে সর্বোচ্চ নম্বর পেয়েছেন। তাঁকে নিয়ে উচ্ছ্বাস শুরু হয়েছে বৃহস্পতিবার থেকেই। কিন্তু পাশাপাশিই শুরু হয়েছে বিতর্ক। বিতর্ক এই নিয়ে যে, তাঁর ফলাফল নিয়ে বলতে গিয়ে ‘মুসলিম’ বলে পরিচয় দেওয়া কি যুক্তিযুক্ত হয়েছে। ছাত্রীর নাম রুমানা সুলতানা। শুক্রবার যিনি বললেন, ‘‘মুসলিম না বললেই ভাল হত। একজন ছাত্রী বললেই বেশি ভাল হত। তবে আমি এটা নিয়ে কোনও বিতর্ক চাই না।’’ বিষয়টি নিয়ে বিতর্ক না-করার জন্যও আবেদন জানিয়েছেন রুমানা।\nবিতর্কের সূত্রপাত বৃহস্পতিবার দুপুরে। উচ্চ মাধ্যমিক পরীক্ষার ফলাফল ঘোষণা করতে গিয়ে উচ্চ মাধ্যমিক শিক্ষা সংসদের প্রধান মহুয়া দাস বলেছিলেন, ‘‘সর্বোচ্চ নম্বরের ভিত্তিতে একটা ইতিহাস সংসদে হয়েছে। সেটা একটু বলতে ইচ্ছে করছে। যিনি সর্বোচ্চ নম্বর পেয়েছেন একা।’’ এর পরেই মহুয়া বলেন, ‘‘একক ভাবে সর্বোচ্চ নম্বর পেয়েছেন এক মুসলিম কন্যা। মুসলিম… মুর্শিদাবাদ জেলা থেকে একজন মুসলিম লেডি… গার্ল। তিনি একক ভাবে ৪৯৯ সর্বোচ্চ নম্বর পেয়েছেন।’’ সংসদের প্রধানকে প্রশ্ন করা হয়, তাঁর নামটি কি বলা যাবে। তিনি জবাবে বলেন, ‘‘ওয়েবসাইট দেখে নেবেন।’’\nওয়েবসাইটে গিয়ে রুমানার নাম দেখা যায়। তার পর থেকেই নেটমাধ্যম এবং রাজনৈতিক মহলে বিতর্ক শুরু হয়েছে। সহ-নাগরিকদের মধ্যে অনেকে অভিমত প্রকাশ করেছেন সংসদের প্রধানের পক্ষে। তাঁরা মনে করছেন, একজন মুসলিম মেয়ে এত ভাল ফল করেছেন, সেটা অবশ্যই বলা উচিত। কারণ, এখনও এ রাজ্যে মুসলিম মেয়ে এবং মহিলাদের অনেক বাধাবিপত্তির মধ্য দিয়ে যেতে হয়। জীবনের অন্যান্য অনেক বিষয়েও মতো শিক্ষার ক্ষেত্রেও। আবার অন্য পক্ষের বক্তব্য, কেন ভাল ফলাফলের জন্য কোনও কৃতী পড়ুয়ার জাত বা ধর্ম বলতে হবে! তা করলে কি সংশ্লিষ্ট পড়ুয়াকে আরও বিড়ম্বিত করা হয় না? যেন তিনি তাঁর ধর্ম বা জাতের নিরিখে পরীক্ষায় ভাল বা মন্দ ফল করেছেন!


প্রাণঘাতি ইবোলা: ঝুঁকিতে রয়েছে আরও ১৫টি দেশ - The Dhaka Times\nদি ঢাকা টাইমস্ ডেস্ক ॥ প্রাণঘাতি ইবোলা ভাইরাস ছড়িয়ে পড়ছে বিশ্বব্যাপি। বিশ্ব স্বাস্থ্যসংস্থা আরও ১৫টি দেশের তালিকা প্রকাশ করেছে। ঝুঁকিতে থাকা ১৫টি দেশকে বাড়তি সতর্কতা অবলম্বনের পরামর্শ দেওয়া হয়েছে।\nপ্রাণঘাতি ইবোলা সংকট মোকাবিলায় ঝুঁকিপূর্ণ হিসেবে ১৫টি দেশের তালিকা প্রকাশ করেছে বিশ্ব স্বাস্থ্যসংস্থা (হু)। এসব দেশে ইবোলা দ্রুত ছড়াতে পারে বলে এমন আশঙ্কায় বাড়তি সতর্কতামূলক ব্যবস্থা গ্রহণের পরামর্শ দেওয়া হয়েছে।\n২. গিনি বিসাউ\n৬. বারকিনা ফাসো\n৮. মধ্য আফ্রিকান প্রজাতন্ত্র\n১৪. টোগো ও\n১৫. দক্ষিণ সুদান।\nএসব দেশে ইবোলা আক্রান্ত না থাকলেও যে কোনো সময় ভাইরাসটি ছড়াতে পারে বলে আশঙ্কা করছে বিশ্ব স্বাস্থ্য সংস্থা। তাই এসব দেশকে বাড়তি সতর্কতামূলক ব্যবস্থা গ্রহণের কথা বলা হয়েছে।\nডব্লিউএইচও’র পরিচালক ড. ইসাবেল্রে নুত্তাল বলেছেন, প্রতিমাসেই ইবোলা আক্রান্তের সংখ্যা দ্বিগুণ হচ্ছে। লাইবেরিয়া, সিয়েরালিওন এবং গিনি হতে ইবোলা ভাইরাস যাতে পার্শ্ববর্তী দেশগুলোতে ছড়াতে না পারে সেজন্য স্বাস্থ্য কর্মকর্তারা কাজ করছেন বলে উল্লেখ করা হয়েছে।\nডব্লিউএইচও’র পরিচালক আরও বলেন, তালিকা করার মূল উদ্দেশ্য হলো ইবোলা ভাইরাসের সংক্রমণ ঠেকানো। উল্লিখিত দেশগুলোতে হয়তো ইবোলা রোগী এই মুহূর্তে নেই, তবে একজন আক্রান্ত মানেই একাধিক আক্রান্ত হয়ে পড়া। আর তাই ওইসব দেশের অধিক সতর্কতা অবলম্বন করা একান্ত প্রয়োজন।\nড. ইসাবেল্রে নুত্তাল আরও বলেন, চলতি সপ্তাহের মধ্যে আক্রান্তের সংখ্যা ৯ হাজার ছাড়িয়ে যাবে। অপরদিকে মৃতের সংখ্যা দাঁড়াবে সাড়ে ৪ হাজার। প্রতিনিয়ত ভয়াবহ এই ভাইরাসে আক্রান্ত হচ্ছেন স্বাস্থ্যকর্মীরা। এই পর্যন্ত ৪২৭ জন স্বাস্থ্যকর্মী আক্রান্ত ও ২৩৬ জন স্বাস্থ্যকর্মী মারা গেছে বলে উল্লেখ করেন তিনি।\nএই প্রাণঘাতি ইবোলা ভাইরাস কি এবং এটি কিভাবে ছড়াচ্ছে বিস্তারিত জানতে পড়ুন:\n“ছড়িয়ে পড়ছে ইবোলা ভাইরাস: মোকাবেলায় যা কিছু জানা জরুরি”\n15 countries১৫ দেশlethal Ebolathe riskইবোলাঝুঁকিপ্রাণঘাতি ইবোলা


Topirain in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Topirain-er byabohar, dose, parshoprotikriya, upokar, bikriya abong sotorkobarta\nTopirain র ইনফরমেশন\nTopirain উপকারিতা এবং ব্যবহার ।- Topirain Benefits & Uses in Bengali- Topirain upokarita abong byabohar\nTopirain ডোজ এবং ব্যবহারের নিয়ম ।- Topirain Dosage & How to Take in Bengali - Topirain dose abong byaboharer niyom\nTopirain পার্শ্বপ্রতিক্রিয়া- Topirain Side Effects in Bengali- Topirain parshoprotikriya\nTopirain সংশ্লিষ্ট সতর্কবার্তা- Topirain Related Warnings in Bengali- Topirain sonsholisto sotorkobarta\nঅন্য ওষুধের সঙ্গে Topirain -এর মারাত্মক বিক্রিয়া।- Severe Interaction of Topirain with Other Drugs in Bengali- onno osudher songe Topirain-er marattok bikriya\nTopirain কনট্রাইনডিকেশন- Topirain Contraindications in Bengali- Topirain kontraindication\nTopirain সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Topirain in Bengali- Topirain somporkito praysho gigyasha prosnaboli\nTopirain খাদ্য এবং অ্যালকোহলের সঙ্গে Topirain -এর বিক্রিয়া।- Topirain Interactions with Food and Alcohol in Bengali- khaddo abong alchoholer songe Topirain-er bikriya\nTopirain উপকারিতা এবং ব্যবহার । - Topirain Benefits & Uses in Bengali - Topirain upokarita abong byabohar\nনিম্নলিখিত বিষয়গুলি চিকিৎসার জন্য Topirain ।\nTopirain ডোজ এবং ব্যবহারের নিয়ম । - Topirain Dosage & How to Take in Bengali - Topirain dose abong byaboharer niyom\nTopirain এর উপাদানগুলি - Topirain Active Ingredients in Bengali - Topirain-er upodanguli\nTopirain পার্শ্বপ্রতিক্রিয়া - Topirain Side Effects in Bengali - Topirain parshoprotikriya\nযখন Topirain ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nTopirain সংশ্লিষ্ট সতর্কবার্তা - Topirain Related Warnings in Bengali - Topirain sonsholisto sotorkobarta\nগর্ভবতী মহিলাদের জন্য Topirain কি নিরাপদ?\nঅন্তঃসত্ত্বা থাকাকালীন Topirain এর কিছু পার্শ্বপ্রতিক্রিয়া থাকতে পারে। যদি অন্তঃসত্ত্বা থাকাকালীন Topirain এর পার্শ্বপ্রতিক্রিয়া দেখা দেয় তাহলে অবিলম্বে ওষুধ বন্ধ করুন। ফের চালু করার আগে আপনার চিকিৎসকের সঙ্গে পরামর্শ করুন।\nবুকের দুধ খাওয়ানোর সময় কি Topirain নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Topirain নিতে পারেন। এর পার্শ্বপ্রতিক্রিয়া থাকলেও তা অতি সামান্য।\nকিডনির (বৃক্ক) ওপর Topirain-এর প্রভাব কী?\nখুব কম ক্ষেত্রেই বৃক্ক]-এর ওপর Topirain -এর পার্শ্বপ্রতিক্রিয়া দেখা গিয়েছে।\nলিভারের (যকৃত) ওপর Topirain-এর প্রভাব কী?\nযকৃতের উপর Topirain -এর খুব সামান্য প্রভাব পড়তে পারে। বেশিরভাগ মানুষই যকৃৎ-এর ওপর কোনও প্রভাব দেখতে পান না।\nহার্টের (হৃদপিণ্ড) ওপর Topirain-এর প্রভাব কী?\nহৃদয়-এর ক্ষতি হওয়ার আশঙ্কা নেই বলেই Topirain নিতে পারেন।\nঅন্য ওষুধের সঙ্গে Topirain -এর মারাত্মক বিক্রিয়া। - Severe Interaction of Topirain with Other Drugs in Bengali - onno osudher songe Topirain-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Topirain একযোগে নেওয়া উচিত নয়।\nTopirain কনট্রাইনডিকেশন - Topirain Contraindications in Bengali - Topirain kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Topirain নেবেন না।\nTopirain সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Topirain in Bengali - Topirain somporkito praysho gigyasha prosnaboli\nএই Topirain কি অভ্যাস বা আসক্তি হয়ে ওঠে?\nনা, Topirain-এ আসক্ত হওয়ার সুযোগ নেই।\nনা, Topirain নিয়ে আপনি কোনও ভারী যন্ত্র চালনা বা পরিচালনা করতে পারেন না, কারণ আপনার ঘুম পেতে পারে।\nহ্যাঁ, তবে Topirain খাওয়ার আগে চিকিৎসকের সঙ্গে পরামর্শ করা জরুরি।\nহ্যাঁ, মানসিক অসুস্থতা নিরাময়ের জন্য Topirain কাজে লাগে।\nTopirain খাদ্য এবং অ্যালকোহলের সঙ্গে Topirain -এর বিক্রিয়া। - Topirain Interactions with Food and Alcohol in Bengali - khaddo abong alchoholer songe Topirain-er bikriya\nখাদ্যের সঙ্গে Topirain -এর বিক্রিয়া ।\nখাদ্যের সঙ্গে Topirain নিলে শরীরের ক্ষতি হয় না।\nআলকোহল এবং Topirain -এর বিক্রিয়া।\nঅ্যালকোহল গ্রহণের সঙ্গে Topirain নিলে আপনার শরীরে গুরুতর সমস্যা দেখা দিতে পারে।\nTopirain র বিকল্প - Substitutes for Topirain in Bengali\nআপনি বা আপনার পরিবারে কি কেউ Topirain নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Topirain ব্যবহার করেছেন?\nআপনি Topirain এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Topirain সেবন করেন?\nআপনি কোন সময়ে Topirain সেবন করেন?


পুজোতে কতদিন ছুটি পাবেন ভোটের কাজে নিযুক্ত শিক্ষকরা, জানতে চাইল কলকাতা হাইকোর্ট | Kolkata High Court may pronounce the verdict on DO case on 19 September - Bengali Oneindia\n27 min ago মানবিকতার অন্য মুখ, ভবঘুরে ও পথের সারমেয়দের পাশে ছাত্র দল\n| Updated: Fri, Sep 14, 2018, 21:18 [IST]\nবিপুল বিতর্কের মধ্যেই শুক্রবার কলকাতা হাইকোর্টে শুনানি হল ডিও, বিএলও এবং সুপারভাইসার মামলার। বিচারপতি তপোব্রত চক্রবর্তীর এজলাসে মামলাটি ওঠে। প্রায় ৪০ মিনিট ধরে শুনানি চলে। ভোটার তালিক সংশোধনের জন্য ডিও, বিএলও এবং সুপারভাইসার নিয়োগ নিয়ে শিক্ষক ঐক্য মুক্ত মঞ্চের সুতন্ত্র হালদার মামলাটি করেছিলেন। মামলকারীদের পক্ষের আইনজীবী ফিরদৌস শামিম বিস্তারিতভাবে ভোটের কাজের জন্য নিয়োগ নিয়ে যে পরিস্থিতি তৈরি হয়েছে তা আদালতের সামনে তুলে ধরেন। এতে শিক্ষার অধিকার আইনের ৩৫ নম্বর ধারা লঙ্ঘন হয়েছে বলেও অভিযোগ করেন তিনি। সেই সঙ্গে তিনি আরও বিচারপতিকে জানিয়ে বলেন, এবার ভোটের জন্য নিয়োগে শিক্ষকদের সামনে একটা ধোঁয়াশা তৈরি করা হয়েছে বলেও তিনি দাবি করেন।\n১ সেপ্টম্বর থেকে ভোটার তালিকা সংশোধনের কাজ শুরু হয়েছে। এর জন্য রাজ্যের বিভিন্ন প্রাথমিক স্কুল ও হাইস্কুল থেকে অসংখ্য শিক্ষককে ডিও, বিএলও এবং সুপারভাইসার হিসাবে নিয়োগ ধরিয়েছে স্থানীয় নির্বাচনী দফতর। কিন্তু একটা বিশাল সংখ্যক শিক্ষকদের অভিযোগ একতরফাভাবে হাতে এই নিয়োগ ধরিয়ে দেওয়া হচ্ছে। সংবিধান প্রদত্ত নির্বাচন কমিশনের হাতে থাকা ক্ষমতাকে যথেচ্ছভাবে এর জন্য প্রয়োগ করা হচ্ছে। কোনও ধরনের সুবিধা-অসুবিধাও যাচাই করে দেখছে না ডিও-র নিয়োগ দেওয়া স্থানীয় বিডিও বা এসডিও-র অফিস।\nএমন কিছু শিক্ষক-শিক্ষিকাকে ডিও, সুপারভাইসার-এর নিয়োগ দেওয়া হয়েছে যে তাঁরা ঠিক করে হাঁটা চলাও করতে পারেন না। নানা অসুখে আক্রান্ত। চাকরি জীবনের প্রায় শেষপ্রান্তে চলে এসেছেন। এমনকী সিঙ্গল শিক্ষককে দিয়ে চলা স্কুল থেকেও শিক্ষাকর্মীকে ডিও-র কাজে তুলে নেওয়া হয়েছে। প্রাথমিক শিক্ষা সংসদের নিয়ম মেনে সিঙ্গিল টিচারে যে সব স্কুল চলছে তা কখনই বন্ধ রাখা যাবে না। অভিযোগ, স্থানীয় নির্বাচনী দফতর প্রাথমিক শিক্ষকদের সুবিধা-অসুবিধা মানতেই রাজি নয়। কেউ কিছু প্রতিবাদ করলেই শোকজ নোটিস ধরানো হচ্ছে। বহু ক্ষেত্রে বিডিও, এসডিও-দের চোখ রাঙানি, চাকরি খেয়ে নেওয়ার হুমকি থেকে শুরু করে মারধর দেওয়ার মতো হুমকির সামনেও পড়তে হচ্ছে প্রাথমিক শিক্ষকদের। ২৮ অগাস্ট নাকাশিপাড়া বিডিও অফিসে বেথুয়াডহরির প্রাথমিক শিক্ষক শাশ্বত ঘোষকে চাকরি থেকে সাসপেন্ড করার হুমকি দেন বিডিও। শাশ্বত জানিয়েছিলেন ডিও নিয়োগের সমস্ত কিছু বিস্তারিত না জানালে তাঁর পক্ষে প্রশিক্ষণ নেওয়া সম্ভব নয়। তাঁর যুক্তি ছিল সেপ্টেম্বর থেকে ডিসেম্বর পর্যন্ত বলা হচ্ছে টানা কাজ হবে বলা হয়েছে। তাহলে মাঝে পুজোর ছুটি-তে কেমন করে কাজ হবে, ছুটির দিনে কাজ করলে কত অর্থ মিলবে এবং বাকি দিনেও কী ভিত্তিতে অর্থ মিলবে- তার কোনও কিছুই ডিও নিয়োগপত্রে দেওয়া নেই। ডিও- র নিয়োগ নিয়ে সমস্যায় পড়েছিলেন বর্ধমানের প্রাথমিক শিক্ষক অভিষেক মণ্ডলও। সিঙ্গল টিচারে চলে তাঁর স্কুল। একজন প্যারা টিচার থাকলেও তাঁর উপরে নিয়ম মতো স্কুলের দায়ভার ছাড়তে পারবেন না। এত সমস্যা সত্ত্বেও ডিও-র কাজ শুরু করেছিলেন অভিষেক। তবুও তাঁকে শোকজ করা হয় এবং বর্ধমানের এসডিও নর্থের দেওয়া বয়ান হুবহু লিখেই তাঁকে শোকজের জবাব তৈরি করতে বলা হয়েছিল। বিষয়টি নিয়ে এসডিও নর্থের কাছে গিয়ে প্রায় গলাধাক্কা খান অভিষেক। অভিযোগ, এসডিও নর্থ ডিও-র কাজ নিয়ে অভিষেকের মুখ থাবড়ে ভেঙে দেওয়ারও হুমকি দিয়ে বসেন।\n[আরও পড়ুন: মাঝেরহাট ব্রিজ বিপর্যয়ে গাফিলতি পূর্ত দফতরের, তবে মমতার ক্লিনচিট পেলেন মন্ত্রী]\nভোটের ডিউটি-র নামে ইতিমধ্যেই রাজ্য জুড়ে কয়েক শ'শিক্ষককে শোকজ নোটিস ধরানো হয়েছে। এদিন কলকাতা হাইকোর্টে বিচারপতি তপোব্রত চক্রবর্তীর সামনে পুরো পরিস্থিতিটাই তুলে ধরেন মামলাকারীদের আইনজীবী ফিরদৌস শামিম। বিচারপতি রাজ্য নির্বাচন দফতরের আইনজীবীর কাছে জানতে চান ডিও-র কাজে নিযুক্তদের কত দিন ছুটি আর কতদিন কাজ? এই নিয়ে রাজ্য নির্বাচন দফতরের আইনজীবী কোনও সঠিক তথ্য পেশ করতে পারেননি। বিচারপতি আরও জানতে চান যে ছুটির দিনে কাজ করলে কতটা পরিমাণ অর্থ দেওয়া হবে? এখন পর্যন্ত রাজ্য জুড়ে কতজন প্রাথমিক শিক্ষককে ডিও-র কাজে নিয়োগ করা হয়েছে তাও জানতে চান তিনি। কিন্তু কোনও তথ্যই সঠিকভাবে দিতে পারেননি রাজ্য নির্বাচন দফতরের আইনজীবী। এই তথ্যগুলি জমা করার নির্দেশ বিচারপতি।\nশুনানি চলাকালীন বিচারপতি একবার রাজ্য নির্বাচন কমিশনের আইনজীবীর কাছেও জানতে চান যে, তাঁরা একলেন্স চাইছেন না ইলেকশন করাতে চাইছেন? কারণ এই মন্তব্যের আগে রাজ্য নির্বাচন কমিশনের আইনজীবী আবেদন করেছিলেন যাতে এই মামলায় কোনও অন্তর্বর্তী নির্দেশ না দেওয়া হয়। তাঁর যুক্তি ছিল ভোটার তালিকা সংশোধনের কাজ ইতিমধ্যে জোরকদমে শুরু হয়ে গিয়েছে। জানুয়ারির প্রথম সপ্তাহের মধ্যে ভোটার তালিকা সংশোধনের কাজ শেষ করতে হবে। তাই রাজ্য জুড়েই বহু সরকারি কর্মীকে এই প্রক্রিয়ায় নিয়োগ করা হয়েছে। রাজ্য নির্বাচন কমিশনের এমন যুক্তিতে তখন বিচারপতি তপোব্রত চক্রবর্তী এক্সেলেন্স না ইলেকশন মন্তব্যটি করেন। ১৯ মে ফের শুনানি। ওই দিনইএই মামলার রায় ঘোষণা হওয়ার সম্ভাবনা রয়েছে।\n[আরও পড়ুুন:৯ রাজ্যে নতুন এআইসিসি সচিব নিয়োগ কংগ্রেসের, বিজেপির বিরুদ্ধে কোমর বাঁধলেন রাহুল]\nনির্বাচনী কাজে যাতে শিক্ষকদের সেভাবে নিয়োগ না করা হয় তার জন্য বহু বছর আগেই কেন্দ্রীয় মানব সম্পদ উন্নয়ন মন্ত্রক থেকে একটি নির্দেশিকা দেওয়া হয়েছিল। এমনকী, ভোটকর্মী হিসাবে প্রাথমিক শিক্ষকদের নিয়োগ নিয়েও সুপ্রিম কোর্টের একাধিক রায় রয়েছে। যেখানে নির্বাচনী কাজে প্রথমেই প্রাথমিক শিক্ষকদের যুক্ত না করারই বিধান দেওয়া হয়েছে। বিচারপতির সামনে সব তথ্যই শিক্ষক ঐক্য মুক্ত মঞ্চের পক্ষ থেকে তুলে ধরা হয়েছে। রায় তাঁদের পক্ষেই যাবে বলে মনে করছেন শিক্ষক ঐক্য মুক্ত মঞ্চের মুখ মইদুল ইসলাম। তিনি জানিয়েছেন, রাজ্য জুড়ে কত শিক্ষককে ভোটের কাজে নিয়ে নেওয়া হয়েছে তার একটা তালিকা তাঁরা তৈরি করার চেষ্টা করছেন। ১৯ তারিখে তাদের তরফে একটি তালিকা বিচারপতির হাতে তুলে দেওয়া হতে পারে।\nkolkata high court case education voter voter list election কলকাতা হাইকোর্ট মামলা ভোটার নির্বাচন\nHearing of DLO case has learnt on 14th September in Kolkata High Court. The advocate of State Election Commission has failed to give some information. Court has asked to give information by 19th September.


প্রচ্ছদ ট্রিবিউট আকালের সন্ধানে বা সন্ধানের আকাল\nলিখেছেন । অনুষ্টুপ রায়\nফিল্মমেকার, স্ক্রিনরাইটার । মৃণাল সেন\nউৎস-উপন্যাস । আকালের সন্ধানে/ অমলেন্দু চক্রবর্তী\nপ্রডিউসার । ডি কে ফিল্মস\nএডিটর । গঙ্গাধর নস্কর\nমিউজিক । সলিল চৌধুরী\nকাস্ট [ক্যারেকটার] । ধৃতিমান চ্যাটার্জী [ফিল্মমেকার]; স্মিতা পাতিল [স্মিতা পাতিল]; গীতা সেন [বৃদ্ধা]; রাজেন তরফদার [হরেন]; শ্রীলা মজুমদার [দুর্গা]; রাধামোহন ভট্টাচার্য [শিক্ষক]; দীপঙ্কর দে [দীপঙ্কর দে]\nরিলিজ । ১৯৮০\nসিনেমায় মানুষকে বাস্তব দেখানো হয়। কিন্ত তার চরিত্রায়ন– আলো নির্মাণ, শব্দ সংযোজন– সবই কৃত্রিমভাবে তৈরি, যা চলচ্চিত্র সৃষ্টির প্যারাডক্স। এই প্যারাডক্সকে মৃণাল সেন দেখান ‘ফিল্ম উইদিন ফিল্ম’ পদ্ধতির মাধ্যমে আকালের সন্ধানে ছবিতে।\nএই ছায়াছবিতে বিচ্ছিন্নতার বোধ নানান জায়গায় নানাভাবে প্রকাশ পায়। আকালের খোঁজে, ১৯৪৩-এ যেতে গিয়ে দেখা যায়, চিত্র-নির্মাণকালেও আকাল বা দারিদ্র্য বিরাজমান। দারিদ্র্যের সন্ধানে, ‘৪৩-এ ফেরার সার্থকতা আছে কি? শ্রীসেন যেন এই প্রশ্নই তুলতে চান। মানুষের কষ্ট-অসহায়ত্ব শুটিং ইউনিটের খেলার সামগ্রী হয়ে ওঠে। মন্বান্তরের স্থিরচিত্র নিয়ে তারা খেলে। শুটিং বন্ধ থাকায় তারা এই নিয়ে সময় কাটায়। দু’ভাগে হয়ে বসে। পরিচালক ও মুখ্য অভিনেত্রী একদিকে। অন্যরা তাদের মুখোমুখি।\nপরিচালক ও স্মিতা তুলনায় বিষয় নিয়ে সচেতন। স্মিতা ছবি দেখিয়ে জানতে চায়, ‘এটা কবেকার ছবি, বলুন তো?’ বাকিরা বলার চেষ্টা করে। কাছাকাছি সময়ের ছবিও দেখা যায়, যা সবাই ‘৪৩ বলে ভাবে। মৃণাল সেন আকালের বিরাজমানতার ঈঙ্গিত রাখেন।\n‘হেই সামালো ধান হো… কাস্তেতে দাও শান হো…’\nশহর থেকে গ্রামে আসার পথে এবং পরে শুটিং স্পটে যাওয়ার সময়, ইউনিট এই গান করতে করতে চলে। ইউনিটের মতাদর্শ হালকা বামপন্থি। অথচ তাদের মুড, যেন তারা পিকনিকে চলেছে। যে গান একদিন তেভাগা আন্দোলনে মানুষের মুখে মুখে ঘুরত, তা সমকালে ইউনিটের টাইম-পাস।\nপ্রথম দৃশ্যে ট্রেন ও মোটর গাড়ির উপস্থিতি। দূরত্ব অতিক্রম করার নিদর্শন। তাতে করে চলেছে শুটিং-দল। শহর থেকে গ্রামে। দূর থেকে তারা আসছে। গ্রাম সমাজের থেকে এই শহুরে বাবুরা দূরে দূরে থাকে। অথচ তাদের দুরাবস্থার কথাই বলতে চায়। এমনকি, বাজারে ইউনিটের জন্য দ্রব্যমূল্য বৃদ্ধির অভিযোগও ওঠে।\nহাতুই [সোমরাজ-বাজার] গ্রামের মানুষ, শুটিং দেখতে এসে দূর থেকেই দেখে। তারা তারকাখচিত দুনিয়ায় আকৃষ্ট। তাদের মতন মানুষের বিষয় নিয়ে ছবি হচ্ছে জানলেও তারা শুটিং বিষয়টা দেখতে আগ্রহী। এর মধ্যে দিয়ে মূল চিত্রনির্মাতা শুটিংয়ের কৃত্রিমতাকেই নির্দেশ করেন।\nসেই অবস্থায় নাইটি\nনা পরার কথা খেয়াল করালে,\nদুজন অভিনেতার বিষয় বিচ্ছিন্নতা বিশেষভাবে ফুটে ওঠে। দেবিকা গ্রাম্য মেয়ের চরিত্র করলেও ভ্রু প্লাক করে, চুল ছোট করে। মোটা শাড়ি গায়ে দিলে তার কুট-কুট করে। কেউ মারা গেছে, সেই অবস্থায় নাইটি না পরার কথা খেয়াল করালে, আহত বোধ করে। জেমস হ্যাডলি চেজ পড়ে।\nদীপঙ্কর দে, ডান হাতে ঘড়ি পরে, বহুরকমারি রোদ চশমা পরে। ‘555’ ব্র্যান্ডের সিগারেট খায়। প্রোডাকশন ম্যানেজারকে চা নয়, কফি বলে। ছাপা লুঙ্গি ও ফতুয়া পরে। পরিচালকের নির্দেশের বাইরে গিয়ে বাড়তি ভঙ্গি করে। তার, শুটিংয়ের একমাত্র দৃশ্যে আছাড় খেয়ে পড়ে। তা নিয়ে, স্মিতা প্রশ্ন করলে, বাহাদুরি দেখিয়ে বলে, ‘আমার প্রয়োজন মনে হয়েছে।’ সিরিয়াস ছবিতে যদিও আধিক্য অবাঞ্ছিত। ছবি নিয়ে খেলার সিকোয়েন্সে ঠিকঠাক সময় বলতে না পারলেও, প্রাচীন বৌদ্ধ ভাস্কর্য নিয়ে মতামত জাহির করে।\nরাস্তা-গ্রাম্য মানুষের মুখ-রাস্তা-মুখ: মন্তাজের মতো ব্যবহার। সময় বদলেছে, গ্রামীণ মানুষের অবস্থা নয়। সচেতন সৃজনশীল মানুষ, সমকালীন মানুষের দুরাবস্থা থেকে দুর্ভিক্ষের মুখের ছবি তোলে। কিন্ত, তা ব্যবহার করে অতীতের দুর্ভিক্ষ নিয়ে চলচ্চিত্রে। বর্তমান মানুষের দুরাবস্থা নিয়ে তাদের কনসার্ন দেখা যায় না।\nমালতী [শ্রীলা মজুমদার]: গ্রাম্য নারী। স্বামীর হাত কারখানায় কাটা পড়ায়, সংসারের হাল ধরেছে। বাড়ি বাড়ি ঘুরে মুড়ি ভেজে, বাজারে সব্জি বেচে রোজগার করে। শুটিং ইউনিট এলে পরে, তাদের ঠিকে ঝি। ক্যামেরা বারংবার, ছবির মধ্যে ছবির শুটিং চলাকালীন তার মুখকে ক্লোজআপে ধরে। সে, ফিল্ম উইদিন ফিল্মের স্মিতার চরিত্রের সঙ্গে একাত্মবোধ করে। ‘৪৩-এর দুঃস্থ পরিবারের শিশুটিকে তার বাবা হত্যা করতে চাইলে, সে শুটিং চলাকালীন আর্তচিৎকার করে ওঠে।\nস্মিতার গ্রাম ছেড়ে যাওয়ার দৃশ্যের শুটিং চলছে। পরিচালক স্মিতাকে নির্দেশ দিতে থাকে। ক্যামেরা কাট করে মিড-শটে পরিচালককে ধরে। তার ডানদিকে বসে আছে ক্যামেরাম্যান। সাউন্ডট্র্যাকে নির্দেশ চলতে থাকে। ফ্রেমের বাঁদিকে, শুটিং-দর্শকের মাঝে মালতীকেও দেখা যায়। স্মিতা ও মালতীর অভিব্যক্তি একইরকম। ঠোঁট দিয়ে আঁচল কামড়ে ধরা, কষ্টের বহিঃপ্রকাশ।\nমালতীর মুখে ক্যামেরা ক্রমশ জুম-ইন করতে থাকে। শুটিংয়ের থেকে দূরে থাকলেও তার মন সেখানে পড়ে থাকে। দেবিকার পরিবর্তে সেই চরিত্র-চিত্রণের জন্য তার ডাক আসে। তার বর গ্রামের সম্মানের দোহাই দিয়ে আটকায়। সে তাকে বোঝাতে চায়, সমাজ তাদের খাওয়ার জোগায় না। সেই দৃশ্যে মালতীর মুখ থেকে ক্যামেরা ডানদিকে প্যান করে। মালতীর গলা শোনা যেতে থাকে। পর্দা অন্ধকার।\nক্লোজআপ থেকে ক্রমশ ছোট\nস্মিতাকে অন্ধকারের মধ্যে ফুটে উঠতে দেখা যায়। স্মিতা আর মালতী যেন একাকার হয়ে যেতে থাকে। মালতী কাজ না করে পয়সা নেয় না। টাকা ফেরত দিয়ে যায়। পরিচালক, ছবির শেষ দৃশ্যে মালতীর তাৎপর্য স্পষ্ট করে দেন। ক্লোজআপ থেকে ক্রমশ ছোট হতে-হতে, অন্ধকারে কালো পর্দায় মিশে যায় সে। অফ-ভয়েসে জানা যায়, তার সন্তান মারা গেছে, স্বামী ছেড়ে চলে গেছে, সে একাকী।\nস্ক্রিন সম্পূর্ণ কালো হয়ে যায়। যেভাবে মালতীরা যুগ যুগ ধরে অন্ধকারে হারিয়ে যায়। শুটিংয়ের বাবুরা তাদের বুঝতে, ছুঁতে পারে না; হদিশ পায় না।\nযে বাড়িতে শুটিং ইউনিটের বাস, তা এককালীন গ্রামের সম্ভ্রান্ত-বর্ধিষ্ণু পরিবারের ভিটে। তারা আজ শহরে থাকে, এককালের গ্রাম্য মাতব্বর। সেই বংশের একমাত্র জীবিত ব্যক্তি শুটিং চলাকালীন মারা যায়। বেঁচে থাকে অসহায় বৃদ্ধা [গীতা সেন]। যার নাম অনুল্লেখিত; সে এই বাড়ির মোটিফ বা এই বাড়ি তার মোটিফ। বাড়ি নিজেই একটি চরিত্র।\nগ্রামের মানুষ।যাত্রা-পালাগান করত। বহুরকম চরিত্রের অভিনয় করেছে। অভিনয় করতে ভালোবাসে। শিল্পচর্চা সম্পর্কে আগ্রহী। শুটিং ইউনিটের সঙ্গে জুটে যায়। পরিচালকের কাছে আফসোস করে, আগের মতো কারোর আর যাত্রা সম্পর্কে আগ্রহ নেই। সম্ভব হলে কলকাতা থেকে বই আনিয়ে যাত্রা করত।\nসে সুভাস চন্দ্র বসু, লেনিনকে নিয়ে যাত্রা সম্পর্কে অবগত। তৎকালে শান্তিগোপাল এই ধরনের ব্যক্তিত্বদের নিয়ে যাত্রা করছিলেন। কার্ল মার্ক্স পালাও করেন। তার রেফারেন্স রাখেন শ্রীসেন–\nহরেনের কার্ল মার্ক্স পালা করার আকাঙ্ক্ষায়। সেই সংলাপের সময়ে, গান্স অব ন্যাভেরন ছবির প্রদর্শনীর ঘোষনা হতে দেখা যায়। দেবিকার প্রস্থানের পর, তার জায়গায় গ্রামের এক যুবতীকে সেই চরিত্রের জন্য খুঁজতে সাহায্য করে। চরিত্রটি বেশ্যার। এই নিয়ে গ্রামে রটনা।\nগ্রামের মানুষ ক্রমশ অসহযোগী হয়ে ওঠে। উচ্চবর্গীয় মানুষদের আঁতে ঘা লাগে। কিন্তু তারা ইস্যু করে অন্য বিষয়কে– চাট্টুজ্যের মেয়েকে হরেনের এনে দেওয়া [পারসিউ করা] বেশ্যার চরিত্র-চিত্রণের জন্য। হরেন, এমত-অবস্থায় নিজের মেয়েকে দিয়ে সেই চরিত্র করাতে চায়। বাড়ি থেকে আসে বাধা। পরবর্তীকালে সে দেখে, টাকার জন্য অন্য কোন মেয়ের বাবা নিজের মেয়েকে অভিনয়ে নামাতে চায়।\nপালাগান নিয়ে আগ্রহ চাপা পড়ে যায়\nহলিউডের ছবি নিয়ে\nহরেনের কষ্ট তার একার। কেউই যেন আন্তরিকভাবে অভিনয় করতে চায় না। কেউ সামাজিক কৌলিন্য প্রতিষ্ঠা করতে উদ্যত। কেউ দেখে টাকা রোজগারের কল হিসেবে। শুটিং দল ছেড়ে চলে যাওয়া পরে হরেনকে বাড়ির থামের গায়ে দাঁড়িয়ে থাকতে দেখা যায়। তার শিল্প ক্ষয়িষ্ণু, পালাগান নিয়ে আগ্রহ চাপা পড়ে যায় হলিউডের ছবি নিয়ে উন্মাদনায়।\nএই বাড়ি ও হরেন চরিত্র একাকার হয়ে যেতে থাকে।\nপ্রবীণ গ্রাম্য হেড-মাস্টার\nকলকাতা শহর থেকে বছর চল্লিশ আগে গ্রামে এসেছে। বর্তমানে এই গ্রামের একজন। ছবির মধ্যের ছবির পরিচালকের সঙ্গে প্রথম সাক্ষাতে, বহুকাল আগে টকি দেখার অভিজ্ঞতা বলে। ‘বিল্বমঙ্গল’ ছবিটি দেখে সে খুশি হয়নি। ছবিতে চিন্তামণি বিল্বমঙ্গলের একে অপরের প্রতি বিশ্বাসের কথা ফুটে ওঠেনি। সে বলে, ‘মানুষের কথা-পরিচয়-বিশ্বাস ছবিতে আসেনি। আমি ধর্ম মানি না, বিশ্বাস সেটাই তো আসল ধর্ম। এই কদিন আগে অতগুলো ছেলে-মেয়ে কীসের জন্য উবে গেল, বলুন তো? বিশ্বাসের জন্য।’\nঠিক সেই মুহূর্তে পরিচালকের মুখ ক্লোজআপে দেখা যায়। দ্বিতীয়বার তার উপস্থিতি, গ্রামের উচ্চবর্গীয় মানুষেরা তার কাছে পরামর্শ চাইতে গেলে। বৃদ্ধ হেড-মাস্টার সাফ জানিয়ে দেয়, তাদের এই ঝামেলায় তাকে না জড়াতে। যারা নালিশ করতে এসেছে, তারা বা তাদের পূর্বপুরুষ কীভাবে আখের গুছিয়েছিল, সে ভোলেনি। সে জানে, আজ তাদের কোথায় ঘা লেগেছে।\nদিয়ে ভাঙতে চেষ্টা করেছি,\nভেঙেছি, বুঝতে চেয়েছি; সবটা পারিনি\nশেষবার ওর উপস্থিতি, যখন শুটিং ইউনিটের মানসিক অবস্থা দুর্বল থেকে দুর্বলতর হওয়ার দিকে যাচ্ছে। সে এসে জানতে চায়, ‘যে বিশ্বাস নিয়ে আপনারা শুরু করেছিলেন তা, কি এখন আছে?… একটা ফাঁক, ভুল বোঝাবুঝি, যেন দুটো পৃথিবী, আপনারা আর আমরা। আমিও একদিন আপনাদের মতো শহর থেকে এসেছিলাম। দীর্ঘকালের অভিজ্ঞতার মধ্যে দিয়ে ভাঙতে চেষ্টা করেছি, ভেঙেছি, বুঝতে চেয়েছি; সবটা পারিনি। তবে দোষটা কিন্তু একতরফা নয়।… আপনারা আপনাদের সামাজিক কৌলিন্য দিয়ে নিজেদের চাপিয়ে এসেছেন ওদের ওপর। ওরা কেন সহ্য করবে?’\nশহরে ফিরে বাকি শুটিং করতে বলে।বেরিয়ে যাওয়ার আগে স্মিতাকে আশীর্বাদ করে। খেয়াল করা যেতে পারে, সে বলেছে ধর্ম মানে না। তবে? ছোটখাট রীতিনীতিগুলো বাঙালি সমাজের অঙ্গ। জাতি-ধর্ম-বর্ণ নির্বিশেষে। তা খেয়াল করান মৃণাল সেন। পরের দৃশ্য দেখা যায়, ইউনিট শহরের উদ্দেশ্যে রওনা দিচ্ছে। সৃজনশীল শহুরে বাবুদের বিপরীতে এই চরিত্রের প্রস্তাবনা। শহর থেকে গ্রামে এসে, সেখানে থেকেছে। তাদের একজন হয়ে উঠেছে। তাদের কথা বোঝার চেষ্টা করেছে। কিন্ত স্বীকার করতে দ্বিধা করে না, তাদের সবটা বুঝতে পারেনি।\nরিফ্লেক্টরের ঢাকনাতে জুম-ইন করতে করতে, কাট করে কালো আকাশে নিয়ে আসেন। তারপর ক্যামেরা টিল্ট-ডাউন করে বাড়িটিকে ধরে, যেখানে শুটিং ইউনিট আস্তানা গেড়েছে। এটি অসামান্য ম্যাচ-কাটের নিদর্শন।\nএই ছবি ঔপন্যাসিক অমলেন্দু চক্রবর্তীর উপন্যাস অবলম্বনে নির্মিত। এ রকম তো হামেশাই হয়ে থাকে, উপন্যাস থেকে ছবি। হয়তো উপন্যাসটি সেরকম শোরগোল ফেলেনি; ছবিটি বিখ্যাত। অথবা উল্টোটা। কিন্তু এ ক্ষেত্রে বিষয়টি ভিন্ন। উপন্যাসটি বই আকারে প্রকাশিত হওয়ার পূর্বেই চলচ্চিত্রটি নির্মিত। তবে উপন্যাস ও ছায়াছবি– দুয়ের নাম একই, আকালের সন্ধানে।\nচলচ্চিত্র শিক্ষা নিয়ে চর্চারত । প্রবন্ধ, চিত্রনাট্য লেখা ,ছবি তোলা এসব নিয়ে থাকা । মাঝে মধ্যে অভিনয় ছবিতে, প্রধানত মাইমে ।। পশ্চিমবঙ্গ, ভারত\nভাস্বতী বাগচী June 25, 2020 At 1:11 pm\nসিনেমার প্রত্যেকটা খুটিনাটি সুন্দর ভাবে লেখায় ধরা পরেছে। ধরা পরেছে গ্রাম্য সরলতাকে ব্যবহার করে শহুরে ভন্ডামো।


প্রধানমন্ত্রীর সঙ্গে নুরের সাক্ষাতের বিষয়টি তার ব্যক্তিগত: লিটন নন্দী\nবাংলা ট্রিবিউন রিপোর্ট ১৭:৪০ , মার্চ ১৫ , ২০১৯\nগণভবনে প্রধানমন্ত্রী শেখ হাসিনার সঙ্গে ডাকসুর নবনির্বাচিত ভিপির সাক্ষাতের বিষয়টি তার ব্যক্তিগত বলে মন্তব্য করেছেন পরাজিত ভিপি প্রার্থী লিটন নন্দী। শুক্রবার (১৫ মার্চ) বিকালে সন্ত্রাসবিরোধী রাজু ভাস্কর্যে ডাকসুর পুনর্নির্বাচনের দাবিতে অনশনরত শিক্ষার্থীদের ভুখা মিছিল শেষে সাংবাদিকদের এক প্রশ্নের জবাবে তিনি এ কথা বলেন।\nলিটন নন্দী বলেন, ‘ডাকসুর ভিপি নুরুল হক নুর প্রধানমন্ত্রীর সঙ্গে দেখা করবেন কিনা, এটা তার ব্যক্তিগত বিষয়। তবে আমাদের জোটে এ ধরনের কোনও সিদ্ধান্ত হয়নি। আমরা নীতিগতভাবে নির্বাচনের ফল প্রকাশের আগেই এই নির্বাচন বর্জন করেছি এবং পুনরায় তফসিল ঘোষণা করে নির্বাচনের আহ্বান জানিয়েছি। আমরা এখনও সেই দাবিতে একমত। এখানে যারা অনশন করছেন তারাও তাই চান।’\nপুনর্নির্বাচন না দিয়ে নতুন ডাকসু কমিটির অভিষেক হলেও এই আন্দোলন চলবে কিনা? চানতে চাইলে লিটন নন্দী বলেন, ‘আমাদের ক্যাম্পেইন, আন্দোলন চলবে। ধাপে-ধাপে আন্দোলন আমরা চালিয়ে যাবো। আমাদের জোটে যারা আছেন, তাদের সঙ্গে আলোচনা করে আমরা সিদ্ধান্ত জানাবো।’\nআগামী দুই দিন ঢাকা বিশ্ববিদ্যালয় ছুটি থাকবে। এসময় আন্দোলনের ধরণ কি হবে? জানতে চাইলে লিটন নন্দী বলেন, ‘দুদিনের বন্ধে আমরা হলে-হলে ক্যাম্পেইন চালাবো।’\nআরও পড়ুন: প্রধানমন্ত্রীর সঙ্গে সাক্ষাতে আগ্রহী নুর


বিকল্প শাগল - চ্যাট চ্যাট ইউ লাইভ চ্যাট\nআপনার ভিডিও চ্যাট রুম এবং লাইভ ওয়েবক্যামের বিনামূল্যে বাছাই করুন। ইউ লাইভ চ্যাট বা শাগলের ভিডিও চ্যাট - আপনার চয়ন করা উচিত?\nআপনি Shagle এবং তুলনা যদি ইউ লাইভ চ্যাট ভিডিও চ্যাট, আপনি পাবেন ইউ লাইভ চ্যাটে চ্যাট ব্যাপকভাবে সাবেক ছাড়িয়ে যেতে\nশাগলের স্টিকারগুলি ঝাপসা এবং সীমাবদ্ধ হতে থাকে। তুমি এটা জান. ইউ লাইভ চ্যাটের সাথে , আপনি ওনো অফারটির চমত্কার স্টিকারগুলির বিস্তৃত পরিসর দেখে অবাক হয়ে যাবেন। আপনি যদি তাদের খুশি করতে চান তবে তাদের আপনার চ্যাট অংশীদারের কাছে প্রেরণ করুন। স্টিকার পেতে, আপনি এগুলি স্বচ্ছ ভোটে জিততে পারেন বা কেবল কয়েন পেয়ে তাদের কিনতে পারেন।\nশাগলের ভিডিও চ্যাটটি পছন্দসই হওয়ার জন্য প্রচুর পরিমাণে ছেড়ে যায়। শাগলের ওয়েবক্যাম চ্যাটের সাথে ব্যবহারকারীদের মধ্যে সবচেয়ে বড় সমস্যাটি হ'ল এটি দৃ rig় হয় বলে মনে হয়। আমরা ইউ লাইভ চ্যাটে গ্যারান্টি দিচ্ছি যে এলোমেলো ভিডিও চ্যাটে ম্যাচ মিলানো কখনই সহজ ছিল না। সোশ্যাল মিডিয়া, নিয়মিত চ্যাট বা ম্যাসেঞ্জারের চেয়ে এইভাবে লোকের সাথে সাক্ষাত করা আরও ভাল কারণ আপনি জানতে পারবেন যে তারা আসলে কে।\nযদিও এর বৈশিষ্ট্যগুলি দুর্দান্ত, শাগলের লাইভ ওয়েবক্যাম চ্যাটের একটি বড় ক্ষতি রয়েছে: এটি 100% ব্যক্তিগত বা সুরক্ষিত নয়, আমরা এটি বিশ্বাস করতে চাই না। ইউ লাইভ চ্যাট ওয়েবক্যাম, ভিডিও কল এবং একটি বন্ধুত্বপূর্ণ, আরামদায়ক, সন্তোষজনক ভিডিও আলাপের সাথে সবসময় জিনিসগুলিকে মজাদার রাখে।


করোনার বিস্তার রোধে কঠোর কারফিউ চান স্বাস্থ্য বিশেষজ্ঞরা | বেত্রাবতী নিউজ\nদুপুর ১২:৩৮, বুধবার, বর্ষাকাল\n» করোনার বিস্তার রোধে কঠোর কারফিউ চান স্বাস্থ্য বিশেষজ্ঞরা\nস্বাস্থ্য ব্যবস্থা কি চ্যালেঞ্জ সামাল দিতে পারবে? এই প্রেক্ষিতে বঙ্গবন্ধু শেখ মুজিব মেডিক্যাল বিশ্ববিদ্যালয়ের সাবেক ভিসি এবং ভাইরোলজিস্ট অধ্যাপক নজরুল ইসলাম বলছেন, এখন সংক্রমণ আরো বেড়ে যাবে। ‘যে অবস্থা তাতে আমরা হিমশিম খাচ্ছি। বাংলাদেশের একটা জেনারেল কন্ডিশন হলো, ভাইরাসটা আগে আগে যাচ্ছে বাংলাদেশে পিছে পিছে।’\nএতে আমাদের ভুগতে হবে। অনেক মানুষ সংক্রমিত হয়ে যাবে। মানুষ সংক্রমিত হয়ে গেলে তাদের হাসপাতালের বেড বাড়াতে হবে, সুবিধা বাড়াতে হবে। সেদিক থেকেও আমরা খুব বেশি অগ্রগতি সাধিত করতে পারি নাই,’ বলেন অধ্যাপক নজরুল ইসলাম।\nএর মধ্যেই করোনা চিকিৎসা করতে গিয়ে বাংলাদেশ একটি নাজুক অবস্থায় পড়ে গিয়েছে। আমরা ইতোমধ্যে দেখেছি ঢাকাতে একটি আইসিইউ বেড পাওয়ার জন্য করোনা রোগীর আত্মীয় স্বজনেরা পাগলের মতো ছোটাছুটি করছে, কিন্তু পাচ্ছে না।’\nস্বাস্থ্য অধিদপ্তরের অতিরিক্ত মহাপরিচালক ডা. সানিয়া তাহমিনা বলেন, ‘রেড, গ্রীন এবং


ধারাবাহিক ‘স্বর্ণলতা’তে পতিতা চরিত্রে দেখা যাবে প্রভাকে! - The Dhaka Times\nOn মার্চ ২২, ২০১৬ Last updated মার্চ ২২, ২০১৬\nদি ঢাকা টাইমস্ ডেস্ক ॥ বিহারি পরিবারের গল্প নিয়ে ধারাবাহিক ‘স্বর্ণলতা’তে পতিতা চরিত্রে দেখা যাবে অভিনেত্রী সাদিয়া জাহান প্রভাকে! এই ধারাবাহিকটি ২৩ মার্চ হতে প্রচারিত হবে।\nনির্মাতা সুমন আনোয়ারের দীর্ঘ ধারাবাহিক ‘স্বর্ণলতা’তে পতিতা চরিত্রে দেখা যাবে অভিনেত্রী সাদিয়া জাহান প্রভাকে। এই ধারাবাহিকটি ২৩ মার্চ হতে বাংলাভিশন চ্যানেলে প্রতি মঙ্গল ও বুধবার রাত ৯টা ৫ মিনিটে প্রচারিত হবে বলে নির্মাতা সূত্রে জানানো হয়েছে।\nএই ‘স্বর্ণলতা’ নাটকটি একটি বিহারি পরিবারের গল্প নিয়ে নির্মিত হয়েছে। বিহারি ক্যাম্প ছেড়ে পুরনো ঢাকায় এসে সেটেল হতে চেয়েছিলেন তারা। তবে ক্যাম্প এর বাইরে সাধারণ শহরে মানুষদের সঙ্গে যে তাদের পার্থক্য, দ্বন্দ্ব, ভালোবাসা, আস্থা-অনাস্থা তৈরি হয় এগুলোই হলো নাটকের মূল বিষয়বস্তু।\n‘স্বর্ণলতা’ নাটকে প্রভা ছাড়াও আরও অভিনয় করেছেন- শহিদুল আলম সাচ্চু, মামুনুর রশিদ, ইশরাত নিশাত, লুৎফর রহমান জর্জ, মনিরা মিঠু, ইন্তেখাব দিনার, সাদিকা স্বর্ণা, জুঁই, সুষমা, তন্ময়, মাজনুন মিজান, শাহানা সুমি, এজাজ বারি, তুষ্টি প্রমূখ।\nস্বর্ণলতাসিনেমাবিনোদনপ্রভাপতিতা চরিত্রটিভিProvarole ofaprostitute


আধিকারিক বদল নিয়ে 'পক্ষপাত'! কমিশনকে কড়া চিঠি মমতার | CM Mamata Banerjee writes to election commission against transfer of police officials - Bengali Oneindia\nআধিকারিক বদল নিয়ে 'পক্ষপাত'! কমিশনকে কড়া চিঠি মমতার\n| Published: April62019, 17:03 [IST]\nসিপি, এসপিদের অপসারণে ক্ষুব্ধ মুখ্যমন্ত্রী মমতা বন্দ্যোপাধ্যায়। নির্বাচন কমিশনের বিরুদ্ধে পক্ষপাত দুষ্ট আচরণের অভিযোগ করেছেন তিনি। কমিশনের সিদ্ধান্তের প্রতিবাদ করেছে চিঠিও পাঠিয়েছেন তিনি। কমিশনের সিদ্ধান্তকে মুখ্যমন্ত্রী শুধু খামখেয়ালিই নয়, উদ্দেশ্যপ্রণোদিতও অ্যাখ্যা দিয়েছেন বলে জানা গিয়েছে। তবে চিঠির শুরু মুখ্যমন্ত্রী লিখেছেন নির্বাচন কমিশন সম্পর্কে তাঁর যথেষ্টই শ্রদ্ধা রয়েছে।\nকমিশনের এই সিদ্ধান্তের বিরোধিতা করে চিঠি লিখেছেন মুখ্যমন্ত্রী মমতা বন্দ্যোপাধ্যায়। সূত্রের খবর অনুযায়ী, তাঁর অভিযোগ, আধিকারিকদের সরানোর সময় রাজ্যের কাছে প্যানেলের জন্য নাম চাওয়া হয়নি। রাজ্যের সঙ্গে কোনও আলোচনাও করা হয়নি। ফলে এর থেকে বলা যেতে পারে, বিজেপির পক্ষ নিয়ে এই সিদ্ধান্ত নেওয়া হয়েছে। যদিও সংবিধান অনুযায়ী কমিশনের এই নির্দেশ মানতে রাজ্য সরকার বাধ্য।\n'নতুন আধিকারিকরা অঞ্চল সম্পর্কে জানেন না'\nসূত্রের খবর অনুযায়ী, মুখ্যমন্ত্রীর অভিযোগ, নতুন যেসব আধিকারিকদের দায়িত্ব দেওয়া হয়েছে তাঁরা অঞ্চল সম্পর্কে অবগত নন। ফলে যদি সেখানে গণ্ডগোল হয়, তার দায় কমিশন নেবে তো, প্রশ্ন করেছেন মুখ্যমন্ত্রী। একইসঙ্গে তাঁর দাবি, অনুজ শর্মা কলকাতার এবং জ্ঞানবন্ত সিং খুবই দক্ষতার সঙ্গে আইনশৃঙ্খলা পরিস্থিতির সামাল দিচ্ছিলেন। মুখ্যমন্ত্রীর প্রশ্ন কায়েমি স্বার্থকে কি সন্তুষ্ট করতেই এই সিদ্ধান্ত নেওয়া হল।\nবিজেপি নেতাদের দাবি তুলে ধরেছেন মমতা\nসূত্রের খবর অনুযায়ী, কমিশনের চার আধিকারিককে বদলির সিদ্ধান্তের পরেই রাজ্য বিজেপির সভাপতি দিলীপ ঘোষ জানিয়েছেন, অপেক্ষা করুন, আরও বদলি হবে। কয়েকদিন আগে সাংবাদিক বৈঠক করে রাজ্য বিজেপি নেতারা রাজ্যের সিনিয়র অফিসারদের বদলির সম্ভাবনার কথা বলেছিলেন।\nরাজ্যের পর্যবেক্ষকদের সুপারিশের ওপর ভিত্তি করে শুক্রবার চার পুলিশ আধিকারিককে বদলি করে নির্বাচন কমিশন। কলকাতার পুলিশ কমিশনারের পদ থেকে অনুজ শর্মাকে সরিয়ে রাজেশ কুমারকে বসানো হয়। অন্যদিকে বিধাননগরের কমিশনারের পদ থেকে জ্ঞানবন্ত সিংকে সরিয়ে আর রমেশবাবুকে সেই পদে বসানো হয়। এছাড়াও বীরভূম ও ডায়মন্ডহারবারের পুলিশ সুপারকেও সরিয়ে দেওয়া হয়। নির্বাচন কমিশনের তরফ থেকে এই নির্দেশের কথা মুখ্যসচিবকে চিঠি দিয়ে জানানো হয়। নতুন কাদের বসানো হয়েছে তাও জানিয়ে দেওয়া হয়।\nmamata banerjee election commission lok sabha elections 2019 photo feature নির্বাচন কমিশন মমতা বন্দ্যোপাধ্যায় লোকসভা নির্বাচন ২০১৯\nCM Mamata Banerjee writes to election commission against transfer of police officials


ঢাবিসহ তিন বিশ্ববিদ্যালয়ে উপাচার্য নিয়োগ\n০৩ নভেম্বর ২০১৯, ১৭:৫৮\nআপডেট: ০৫ নভেম্বর ২০১৯, ১০:৪৮\nঢাকা, চট্টগ্রাম ও বরিশাল বিশ্ববিদ্যালয়ে উপাচার্য নিয়োগ দেওয়া হয়েছে। এর মধ্যে ঢাকা বিশ্ববিদ্যালয়ে নির্বাচিত প্যানেল থেকে উপাচার্য হিসেবে নিয়োগ পেয়েছেন বর্তমান উপাচার্য অধ্যাপক মো. আখতারুজ্জামান। চট্টগ্রাম বিশ্ববিদ্যালয়ে বর্তমান ভারপ্রাপ্ত উপাচার্য অধ্যাপক শিরীণ আখতারকে উপাচার্য হিসেবে নিয়োগ দেওয়া হয়েছে। আর বরিশাল বিশ্ববিদ্যালয়ে উপাচার্য হিসেবে নিয়োগ পেয়েছেন রাজশাহী বিশ্ববিদ্যালয়ের সমাজকর্ম বিভাগের অধ্যাপক মো. ছাদেকুল আরেফিন।\nআজ রোববার এ বিষয়ে আদেশ জারি করেছে শিক্ষা মন্ত্রণালয়। এর মধ্যে ঢাকা ও বরিশাল বিশ্ববিদ্যালয়ের উপাচার্যকে পরবর্তী চার বছরের জন্য নিয়োগ দেওয়া হয়েছে। অবশ্য আচার্য ও রাষ্ট্রপতি প্রয়োজন মনে করলে এর আগেই এই নিয়োগ বাতিল করতে পারবেন।\nঅন্যদিকে চট্টগ্রাম বিশ্ববিদ্যালয়ে সিনেটের মাধ্যমে নির্বাচিত প্যানেল থেকে নিয়মিত উপাচার্য নিয়োগ বা পুনরায় আদেশ না দেওয়া পর্যন্ত শিরীণ আখতারের নিয়োগ বলবৎ থাকবে। উপাচার্যদের সার্বক্ষণিকভাবে ক্যাম্পাসে অবস্থান করতে হবে বলেও আদেশ জারি করা হয়েছে।\nতিনটি বিশ্ববিদ্যালয়েই উপাচার্য নিয়োগ নিয়ে জটিলতা চলছিল। এর মধ্যে ঢাকা বিশ্ববিদ্যালয়ে কয়েক মাস আগে সিনেটের মাধ্যমে নির্বাচিত প্যানেল সরকারের কাছে পাঠানো হলেও নিয়োগ আটকে ছিল। অন্যদিকে চট্টগ্রাম বিশ্ববিদ্যালয়ে আগের উপাচার্যের মেয়াদ শেষ হওয়ার পর কয়েক মাস ধরে সহ-উপাচার্য শিরীণ আখতার ভারপ্রাপ্ত উপাচার্য হিসেবে দায়িত্ব পালন করে আসছিলেন। উপাচার্য হিসেবে নিয়োগ পাওয়ায় এখন তাঁকে সহ-উপাচার্য পদ থেকে অব্যাহতি দেওয়া হয়েছে।\nএদিকে বরিশাল বিশ্ববিদ্যালয়ের শীর্ষ তিনটি পদই শূন্য থাকায় বিশ্ববিদ্যালয়ে স্নাতক প্রথম বর্ষের ভর্তি পরীক্ষা স্থগিত হয়ে গেছে। এ ছাড়া বিশ্ববিদ্যালয়ের শিক্ষা কার্যক্রমেও স্থবিরতা চলছে। এ অবস্থায় তিনটি বিশ্ববিদ্যালয়ে উপাচার্য নিয়োগ দিল সরকার।\nঢাকা বিশ্ববিদ্যালয় বরিশাল বিশ্ববিদ্যালয় চট্টগ্রাম বিশ্ববিদ্যালয়\nঘরবন্দী দিনলিপি\tব্যস্ত থাকলে খারাপ লাগে না\n৭ কলেজে প্রতি বিভাগে ১৬ জন শিক্ষক চান অধ্যক্ষরা\nশাবিপ্রবির ৮ শিক্ষার্থীকে বহিষ্কার


সুনামগঞ্জে সাংবাদিকদের জেলা প্রশাসনের মতবিনিময় সভা – sylnewsbd.com\nপ্রকাশিত: ৭:৫৮ অপরাহ্ণ, এপ্রিল ৮, ২০২১\nসুনামগঞ্জ প্রতিনিধি :: চলমান কোভিড ১৯ জনিত লকডাউন আইন শৃংখলা পরিস্থিতি, আগাম বন্যা ও হাওরের ধান কর্তন বিষয়ে সুনামগঞ্জ জেলার প্রিন্ট ও ইলেক্ট্রনিক মিডিয়ার সাংবাদিকদের সাথে মতবিনিময় সভা করেছে জেলা প্রশাসন।\nবৃহস্পতিবার বিকাল ৫টায় জেলা প্রশাসকের হলরুমে এই মতবিনিময় সভা অনুষ্ঠিত হয়। জেলা প্রশাসক মো. জাহাঙ্গীর হোসেনের সভাপতিত্বে মতবিনিময় সভায় বক্তব্য রাখেন পুলিশ সুপার মো. মিজানুর রহমান বিপিএমসহ বিভিন্ন প্রিন্ট ও ইলেক্ট্রনিক মিডিয়ার সাংবাদিকরা।\nএসময় পুলিশ সুপার মিজানুর রহমান বলেন, বরাবর সাংবাদিকরা পুলিশের কাজে সহযোগিতা করে থাকেন। করোনা কাল, হেফাজত ইস্যুসহ সমসমায়িক নানা ঘটনায় সাংবাদিকদের সহযোগিতা কাম্য। কোনো ঘটার আগে আমাদের জানালে ব্যবস্থা গ্রহণ করতে পারবো। সরকারে নির্দেশনা কোথাও ভঙ্গ হলে আমাদের জানান। আমরা ব্যবস্থা গ্রহণ করবো।\nসভাপতির বক্তব্যে জেলা প্রশাসক মো. জাহাঙ্গীর হোসেন বলেন, সমাজের শান্তিপূর্ণ সহ অবস্থান বজায় রাখা আপনার আমার সবার দায়িত্ব। মানুষের জীবন ও সম্পদ রক্ষার জন্য সকলের সহযোগিতা প্রয়োজন। উস্কানী বা গুজব থেকে সকলকে বিরত ও সজাগ থাকতে হবে। যারা গুজব রটাবে তাদের আইনের আওতায় আনা হবে।\nতিনি বলেন, সরকার করোনাকালে সরকারের কঠোর নিদের্শনা রয়েছে। সকাল ৯ টা থেকে বিকেল ৫ টা পর্যন্ত কঠোর স্বাস্থ্য বিধি মেনে ব্যবসায়িরা দোকানপাঠ খোলা রাখবেন। যারা মানবে না তাদের আইনের আওতায় আনা হবে। এতিমখানা, হিফজখানে বাদে সকল মাদ্রাসা বন্ধ, রমজানে মসজিদে ইফতার বা সেহরি করা যাবে না। জুমা বা কুৎবার আগে কোনো ধর্মীয় সভা সমাবেশ করা যাবে না।\nতিনি বলেন, সুনামগঞ্জ এক ফসলী এলাকা। বোরো ধান কাটতে কৃষকদের সহযোগিতা করতে হবে। ধানকাটার শ্রমিক বাহির থেকে নিয়ে আসতে রাস্তায় কোনো হয়রানির স্বীকার হলে আমাদের জানান। আগাম বন্যার আগে পাকা ধান কাটতে কৃষকদের সহযোগিতা করার আহ্বান করেন জেলা প্রশাসক।


did the symptoms came first in omicron variant ; অন্যান্য ভ্যারিয়েন্ট এর তুলনায় ওমিক্রন এর লক্ষণ কী আগে দেখা যায়? জেনে নিন\nঅন্যান্য ভ্যারিয়েন্টের তুলনায় ওমিক্রনের লক্ষণ কী আগে দেখা যায়? জেনে নিন\nউপসর্গ না বুঝেই ভুগছেন অনেকে- বাড়ছে ওমিক্রনের আক্রান্ত\nUpdated: December 20, 2021 5:45:20 pm\nOmicron And Symptoms: করোনা ভাইরাসের নতুন স্ট্রেন ওমিক্রন ভ্যারিয়েন্ট ক্রমশই ছড়িয়ে পড়ছে দেশ এবং বিদেশের নানান প্রদেশে। সেই নিয়ে WHO থেকে সাধারণ মানুষ এবং বৈজ্ঞানিক চিকিৎসকসহ সকলেই বেশ চিন্তিত। প্রতিদিন নতুন করেই কিছু না কিছু তথ্য জানা যাচ্ছে এর প্রসঙ্গে। ঠিক তেমনি মানুষ এখনও এর লক্ষণ কিংবা সিম্পটম সম্পর্কে বুঝে উঠতে পারছেন না। আদৌ কোন উপসর্গ দেখে মানুষ এর সংক্রমণ বুঝতে পারবেন সেই নিয়ে দোলাচলে রয়েছেন সকলেই।\nভারতের বুকে সংক্রমনের সংখ্যা ৮৭, প্রতিদিন একটি একটু করে ক্রমশই বাড়ছে। এবং বিদেশের বুকে এটি এখনই প্রায় ধরা ছোঁয়ার বাইরে। যদিও এই নিয়ে যথেষ্ট আশঙ্কায় সেসব দেশের স্বাস্থ্য আধিকারিক এবং চিকিৎসকরা। তবে বারবার বিশ্ব স্বাস্থ্য সংস্থা থেকে এটিই জানানো হচ্ছে, সংক্রমণ আয়ত্বে না আনা হলে পরবর্তীতে এটিকে আটকানো সম্ভব নয়। এমন অনেক প্রশ্নই মানুষের মনে ঘুরছে।\nকোভিড ভাইরাসের লক্ষণ আসলে কেমন স্থায়ী হয়?\nবিশ্ব স্বাস্থ্য সংস্থার বিজ্ঞানী এবং চিকিৎসকরা জানিয়েছেন বেশিরভাগ সময়েই আক্রান্ত হওয়ার ৫/৬ দিনের মধ্যেই উপসর্গ দেখা যায়। এবং পরবর্তীতে ১২/১৪ দিন এটি স্থায়ী হয়। জানা যায়, ভ্যারিয়েন্ট অনুযায়ী দিনের এদিক ওদিক হতে পারে। তবে বেশিরভাগ ক্ষেত্রেই দেখা যায় বেশ কিছুদিন চলে গেলে, ইনফেকশন একজনের থেকে অন্যজনে ছড়িয়ে পড়ার সম্ভাবনা বেশি। ওমিক্রন প্রসঙ্গে বলা উচিত, দেখা যাচ্ছে ২/৩ দিনের মধ্যেই উপসর্গ দেখা যায়। এবং কম করে ১০ দিন মত থাকছে এই ভাইরাসের প্রভাব মানবদেহে।\nবিশেষজ্ঞদের মতামত অনুযায়ী ওমিক্রনের সূত্রপাত অন্যান্য ভ্যারিয়েন্ট গুলির তুলনায় অনেক আগেই পরলিক্ষিত হচ্ছে। এবং বিশেষ করে ডেল্টার তুলনায় এটির স্থায়ীত্ব অনেক কম। তবে আশঙ্কা থাকছে অন্য জায়গায়! অর্থাৎ, এটির মিউটেশন যেহেতু খুবই বেশি, তাই এটির ছড়িয়ে পড়ার শঙ্কাও বেশি এবং বিজ্ঞানীদের মতে এই কারণেই বেশিদিন স্থায়ী হচ্ছে না এই ভাইরাস।\nউপসর্গের মধ্যে ঠিক কোনগুলো লক্ষ্যণীয়?\nকরোনা ভাইরাসের অন্যান্য গুলির মত এই ভাইরাসের উপসর্গগুলো একটু অন্যধরনের। এক তো জ্বর জ্বালার কোনও প্রশ্ন নেই, বরং গলা খুসখুস এবং খিদে কমে যাওয়াকেই শিরোধার্য বলে মনে করছেন চিকিৎসকরা। তবে মাইল্ড ইনফেকশন বলা একে ভুল হবে। বারবার এমনই জানানো হচ্ছে, যতসম্ভব দূরত্ব বজায় এবং ভাল অভ্যাস মেনেই চলতে হবে। অনুমতি এবং সুযোগ পেলেই বুস্টার ডোজ নেওয়া আবশ্যক।\nWeb Title: Did the symptoms came first in omicron variant


মহাসড়কের মহামড়ক থামাবে কে? - মো. আদনান আরিফ সালিম\nমহাসড়কের মহামড়ক থামাবে কে?\nসড়ক দুর্ঘটনার সংবাদ দেখতে এখন আর দৈনিক পত্রিকাগুলোর পাতা উল্টাতে হয় না, প্রথম পাতাতেই বেশির ভাগ দিনে চোখে পড়ছে সড়ক দুর্ঘটনায় মৃত্যুর মিছিল কীভাবে দীর্ঘ থেকে দীর্ঘায়িত হচ্ছে। এখানে দেশের অন্যসব সমস্যার মতো এক ধরনের মুখস্থ প্রতিবেদন লিখতে দেখা যায় প্রতিবেদকদের। তারা চিন্তার সময় পাচ্ছেন না তেমন। কারণ প্রতিদিন এক সড়ক দুর্ঘটনায় যত মানুষের প্রাণ যাচ্ছে, এটা তাদের কাছে আর কিছুই না, নিছক একটা ঘটনামাত্র। তাদের হিসাব অনেকটা এমন যে, ‘একজন মানুষ মারা গেলে সেটা মহাশোক, দুজন মরলে সেটা শোক আর এর পর থেকে সেগুলো নিছক ঘটনা আর এর থেকে বেশি হয়ে গেছে— তা নিছক পরিসংখ্যানের বাইরে আর কিছু না’। এক্ষেত্রে পরিসংখ্যাটা উল্লেখ করা যেতেই পারে। ৪ জুলাই, মঙ্গলবার রাজধানীর সেগুনবাগিচায় ক্রাইম রিপোর্টার্স অ্যাসোসিয়েশন মিলনায়তনে বাংলাদেশ যাত্রী কল্যাণ সমিতি এক সংবাদ সম্মেলনে ‘ঈদযাত্রায় দুর্ঘটনা প্রতিবেদন-২০১৭’ তুলে ধরে। সেখানে দেখা যায়, ‘এবারের ঈদযাত্রার ১৩ দিনে দেশে সড়ক, রেল ও নৌপথে ২৪০টি দুর্ঘটনা ঘটেছে। এতে নিহত হয়েছেন ৩১১ জন নিহত। আহত হয়েছেন ৮৬২ জন। এর মধ্যে ২০৫টি সড়ক দুর্ঘটনায় ২৭৪ জন নিহত ও ৮৪৮ জন আহত হয়েছেন।’\nজম্মু কিংবা আজাদ কাশ্মীরে একজন মানুষের প্রাণহানি, ফিলিস্তিন-ইসরায়েল সীমান্তে গুলিবর্ষণে বেসামরিক মানুষের মৃত্যু, ভারত-বাংলাদেশ সীমান্তে বিএসএফের গুলিবর্ষণ ও বাংলাদেশী হত্যা, ভারতীয় কিংবা পাকিস্তানি বাহিনীর লাইন অব কন্ট্রোল অতিক্রম করা কিংবা বিশেষ টপিকে মার্কিন রাষ্ট্রপতি ডোনাল্ড ট্রাম্পের বেফাঁস মন্তব্য— এগুলো যেমন চিরপরিচিত ও স্বাভাবিক ঘটনা। বিশ্বের গণমাধ্যম এগুলোকে এখন যেভাবে নিচ্ছে, সড়ক দুর্ঘটনা ধীরে ধীরে সেই অবস্থানে উপনীত হয়েছে। দুরারোগ্য ব্যাধি ক্যান্সার হয়ে গেলে যেমন সবাই মনে করে মৃত্যু অবধারিত, তেমনি আমাদের দেশের মানুষ এখন ভাবতে শুরু করেছে পথে নামলে মৃত্যু আসতেই পারে। এক্ষেত্রে ক্যান্সার আক্রান্ত রোগীকে যেমন বাঁচিয়ে তোলার জন্য বিভিন্ন ধরনের রে দেয়া হয়। এটাতে কতজন রোগী বেঁচে ওঠেন তার ঠিক নেই, তবে তা চলছে বেশ ভালোই। বলতে গেলে এই রে প্রদানে ক্যান্সারের চিকিত্সা যেমন জনপ্রিয়; বর্ষা মৌসুমে খোয়া-বালি-সুড়কি ঢেলে ক্যান্সার আক্রান্ত সড়ক মেরামতের হাস্যকর প্রচেষ্টাটাও ঠিক তেমনি।\nবাংলাদেশের সড়ক ও জনপথ বিভাগের কর্মসংক্রান্ত টেন্ডারগুলো যে ঠিকাদারগণ গ্রহণ করেন, উনারা বোধ করি অতিরাবিন্দ্রিক। তাঁরা কবিগুরুর কবিতার ছন্দে ছন্দে কাজ করেন। কবিগুরু যেমন লিখেছেন, ‘নীল নবঘনে আষাঢ় গগনে তিল ঠাঁই আর নাহি রে। ওগো, আজ তোরা যাস নে ঘরের বাহিরে।’ আমাদের বড্ড রসিক ঠিকাদাররা এর উল্টোপথে-উল্টোরথে চলাটাকেই ব্রত হিসেবে নিয়েছেন। ঠিক যখনি ‘বাদলের ধারা ঝরে ঝরো-ঝরো, পথ-ঘাট জলে ভরো-ভরো’। সম্বিত ফিরে পান তাঁরা, হেঁকে বসেন ‘এসো ভাই ধরো সবাই, কোদাল গাঁইতি ধরো, যেখানে যেভাবে পারো, রাস্তাগুলো খুঁড়ো; যা-ই হোক না হায়, তাতে কি এসে যায়, ভাসিয়ে দেব দেশ এবার, উন্নয়নের বন্যায়।’ অনেকটা শ্লেষাত্মক কিংবা ব্যঙ্গবিদ্রুপের সুরে বলা উপরের লাইনগুলো কতটা নির্মম বাস্তব, সেটা ঢাকাবাসী তো বটেই অনেক মফস্বলের অধিবাসী এখন হাড়ে হাড়ে জানেন। তাই ঐতিহাসিক যুগের রণাঙ্গন আর এখনকার বাংলাদেশের রাস্তাগুলো এক; এখানে ধীরে কিংবা আস্তে, নতুন কিংবা পুরনো যে গাড়ি যেভাবেই চলুক, অন্তত মানুষ মরবেই।\nবাগদাদ দখলের পর হালাকু খানের সেনাদল কতজন মানুষ মেরেছে, পানিপথের তিন তিনটি যুদ্ধে হতাহতের সংখ্যা কত, হিটলারের নাজি বাহিনী কতজনকে হত্যা করেছে কিংবা লাইন অব কন্ট্রোলে কয় রাউন্ড গুলি চলেছে, এগুলোর হিসাব চাওয়াটা যেমন নিরর্থক, তেমনি গত কয়েক বছরে বাংলাদেশের নানা স্থানে সড়ক দুর্ঘটনায় কতজন মানুষের প্রাণহানি ঘটেছে, তার সঠিক হিসাব নেই কারো কাছে। বিভিন্ন দৈনিক পত্রিকা অসমর্থিত সূত্র থেকে তাদের মতো সংবাদ ছাপছে। এখানে কেউ কেউ সুন্দর করে গ্রাফ তৈরি করে নজর কাড়ার চেষ্টা চালাচ্ছে, কিন্তু শেষ পর্যন্ত সময়ের আবর্তে মৃত্যুফাঁদে রূপ নেয়া মর্মন্তুদ মহাসড়কে যে মানব মড়ক, প্রাণহানির যে পাগলা ঘোড়া, তার লাগাম টানতে ব্যর্থ হচ্ছে সড়ক ও জনপথ বিভাগ। গত প্রায় এক যুগে এহেন অপরিবর্তিত পরিস্থিতি আর লাগাতার প্রাণহানির দায় তাই পুরোটাই সরকারের ওপর বর্তায়। সহস্রাব্দ উন্নয়ন লক্ষ্যমাত্রার সাফল্য, দেশ ডিজিটালকরণ, জিডিপিসহ আর্থিক খাতে নানামুখী উন্নয়ন ও প্রবৃদ্ধি লক্ষ্যমাত্রায় সাফল্য, মধ্যম আয়ের দেশ হয়ে ওঠা কিংবা ধীরে ধীরে টেকসই উন্নয়ন লক্ষ্যমাত্রা নির্ধারণের চেষ্টা— এসবই ব্যর্থ বলে প্রমাণিত, যখন রাষ্ট্র তার রাজপথে নাগরিককে নিরাপত্তা দিতে পারছে না।\nফি বছর মৃত্যুর এ পরিসংখ্যান উল্লেখ করে দেশের বিশেষজ্ঞ থেকে শুরু করে সাধারণ মানুষ কিংবা সাংবাদিক সবাই কমবেশি লিখেছেন, বলেছেন ও বলে যাবেন। কিন্তু তাতে বিন্দুমাত্র বদল ঘটেনি পরিস্থিতির। বরং সম্প্রতি সড়ক দুর্ঘটনার যে হিংস্র অবয়ব, সেটাকে আর দুর্ঘটনা বলার সুযোগ নেই। এটাকে প্রাতিষ্ঠানিক দুর্বৃত্তায়ন ও নির্মাণকাজ অবনমনের বিপরীতে এক ধরনের ‘ইনফ্রাস্ট্রাকচারাল ম্যাস কিলিং’ তথা ‘অবকাঠামো দুর্বলতাজনিত গণহত্যা’ বলাই শ্রেয়। বিশেষ করে আজ থেকে কয়েক বছর আগেই একটি গবেষক দল দেখিয়েছেন, ‘মহাসড়কের নির্মাণত্রুটি দূর করার মধ্য দিয়ে সড়ক দুর্ঘটনা উল্লেখযোগ্য মাত্রায় কমিয়ে আনা সম্ভব। নানা উদাহরণ দিয়ে সেটাকে প্রমাণ করা হলেও বিষয়টিকে তেমন গুরুত্ব দেয়া হয়নি সংশ্লিষ্ট কর্তৃপক্ষের তরফ হতে। প্রসঙ্গত উল্লেখ করা যায়, একমাত্র ঢাকা-আরিচা মহাসড়কের ১১টি স্থানে বিদ্যমান বাঁক প্রশস্ত করার পর ওই এলাকায় সড়ক দুর্ঘটনা ও প্রাণহানি কল্পনাতীতভাবে কমে যায়। এটা বাইরের কোনো গবেষক দলের দেয়া তথ্য নয়, বরং এ তথ্য সড়ক ও জনপথ অধিদপ্তরের তরফ থেকে সাংবাদিকদের জানানো হয়েছিল ২০১৪ সালের দিকে। তবে এখানে প্রশ্ন থেকে যায়, একই উদ্যোগ পুরো দেশের বিভিন্ন স্থানে সড়কে নেয়া হলে সেখানেও দুর্ঘটনায় প্রাণহানির সংখ্যা কমতে পারত। কিন্তু অজ্ঞাত কারণে এ ধরনের উদ্যোগ গ্রহণে তেমন তত্পরতা লক্ষ করা যায়নি।\nআমরা জানি, বুয়েটের সড়ক দুর্ঘটনা ইনস্টিটিউট দেশজুড়ে ৩ হাজার ৫৮০ কিলোমিটার মহাসড়কের ২০৯টি স্থানকে অতি-দুর্ঘটনাপ্রবণ ‘ব্ল্যাক স্পট’ হিসেবে চিহ্নিত করেছিল। গাণিতিক হিসাবে দেশের মোট সড়ক দুর্ঘটনার ৩৫ শতাংশ এবং মোট মৃত্যুর ৯০ শতাংশ দীর্ঘদিন থেকে ঘটে চলেছে এই নির্দিষ্ট স্থানগুলোয়। পুরো দেশের মোট মহাসড়কের মাত্র ৫৫ কিলোমিটার এলাকাজুড়ে এ ‘ব্ল্যাক স্পট’গুলো ছড়িয়ে থাকার কথা নির্দিষ্ট করেছিলেন বুয়েটের ওই গবেষক দল। সেখানে সরু বাঁক থেকে শুরু করে যে ধরনের নির্মাণ প্রকৌশলগত ত্রুটি চিহ্নিত করা হয়েছিল, তার থেকে উত্তরণ ঘটানো গেলেও অন্তত প্রাণহানির সংখ্যা অনেক কমিয়ে আনা সম্ভব হতো। এই ব্ল্যাক স্পট বাদ দিলে নানা স্থানে অবৈধ হাটবাজার, বাসস্ট্যান্ড ও অন্যান্য স্থাপনা রয়েছে দীর্ঘদিন থেকেই। সেখানে উপযুক্ত লোকসমাগম ঘটলেও প্রয়োজনীয় ট্রাফিক নিয়ন্ত্রণের কোনো উদ্যোগই নেয়া হয়নি কয়েক যুগ ধরে।\nপ্রস্তাবের পর প্রস্তাব আসছে। একের পর এক সেমিনার-সিম্পোজিয়াম শেষ হচ্ছে। গ্যালন গ্যালন মিনারেল ওয়াটারের বোতল খালি করে মুখে বক্তব্যের ফেনা তুলছেন বিশেষজ্ঞরা; মিটিং টেবিলে বসে প্যাকেটের পর প্যাকেট নাশতা শেষ করে শেষ পর্যন্ত কোনো সিদ্ধান্তই দিতে পারছেন কিংকর্তব্যবিমূঢ় অনেক হর্তাকর্তা। এদিকে সময়ের সঙ্গে পাল্লা দিয়ে দীর্ঘ থেকে দীর্ঘতর হচ্ছে লাশের মিছিল, দিনের পর দিন রাস্তার নানা স্থানে গর্তের সংখ্যা বাড়ছে। পানি জমে থাকা অচল সড়কে ভাগ্য সহায় হলে কোথাও কোথাও পড়ছে দু-এক পিকআপ রাবিশ ইট কিংবা পাথরের কুচি। কিছুক্ষণ বাতাসে রাখলে কর্পূর যেমন মিলিয়ে যায়, বৃষ্টির দিনে কাচের জানালার শার্সিতে জমা পানির ধারা যেমন হুট করেই শুকিয়ে যায়; তেমনি যানবাহনের চাকার চাপেই হারিয়ে যাচ্ছে এগুলো। ফলে সড়কের গর্ত কিংবা জলাবদ্ধ স্থানগুলো বছরের পর বছর ধরে রয়ে যাচ্ছে একই রকম, অভিন্ন ধারায় সেখানে ঘটে চলেছে দুর্ঘটনা আর মরছে মানুষ।\nলজ্জাজনক হলেও সত্য, কেবল চালকদের বেপরোয়া গতির ধুয়ো তুলে সবাই দুর্ঘটনার অন্যসব কারণকে আড়াল করতে চান। কিন্তু ‘শাক দিয়ে যেমন মাছ ঢাকা’ যায় না, তেমনি কথিত এসব বিশেষজ্ঞের মনে রাখা উচিত, বিগত ‘রিও ডি জেনিরো’ অলিম্পিকে একজন সাইকেল আরোহী যে গতিতে তার দ্বিচক্রযান চালিয়ে তৃতীয় পুরস্কার জিতেছেন, তার থেকেও শ্লথগতিতে চলছে আমাদের দেশের দূরপাল্লার যানবাহনগুলো। তাই চালকদের সতর্ক করা কিংবা শাস্তির সম্মুখীন করলে কিছু হবে না। অন্যদিকে শুধু রাস্তার প্রয়োজনীয় সংস্কার করা গেলে কমিয়ে আনা নয়, শূন্যের কোটায় নামিয়ে আনা সম্ভব এ দুর্ঘটনা আর হতাহতের সংখ্যা। মহাসড়কের ত্রুটিজনিত এ ক্রমিক দুর্ঘটনা ও ‘সিলিয়াল কিলিংয়ের’ আদলে ঘটতে থাকা পৌনঃপুনিক প্রাণহানি কমানোর উপায় বের করতে তাই সবার আগে এগিয়ে আসতে হবে সরকারকেই। যে যা-ই বলুক, সড়ক সংস্কার ও তার উপযুক্ত পুনর্নির্মাণের কাজে সরকারের সক্রিয় না হলে সেমিনার-সিম্পোজিয়াম ও র্যালি করে এ ধরনের দুর্ঘটনা বন্ধ করা দূরে থাক, হ্রাসকরণও সম্ভব নয়। নিরাপদ সড়ক স্বাধীন দেশের নাগরিক হিসেবে আমাদের অধিকার। গণপ্রজাতন্ত্রী বাংলাদেশ সরকারের যথাযথ কর্তৃপক্ষের উচিত, সবার আগে উপযুক্ত গুরুত্ব দিয়ে জনগণের এ অধিকার বাস্তবায়নে উদ্যোগী হওয়া।\nপ্রযুক্তিবান্ধব মানবিক বিদ্যা ও বাংলাদেশ\nজাদুবিশ্বাস ও ধর্মাচার বৃত্তান্তের আদ্যোপান্ত


২০ মার্চ, ২০১৯ ১৬:১১\nইয়াশফিন এনাম, বয়স পাঁচ হতে আরও মাস কয়েক বাকি। স্কুলে যায়। বাবা ডাক্তার, মা স্কুল শিক্ষিকা। এই বয়সে ইয়াশফিন ক্লিন সিটির চ্যালেঞ্জ দিয়েছে, নিজ এলাকার ময়লা পরিস্কারে বাবার সঙ্গে নিজে অংশ নিয়ে।\nইয়াশফিন সিলেট নগরের আনন্দনিকেতনের প্লে-গ্রুপে পড়ে। তার মা সৈয়দা মানসুরা এনাম একই স্কুলের লাইব্রেরি টিচার। ইয়াশফিনের মা জানান, প্রতিদিন স্কুলে যাওয়ার পথে রাস্তার পাশে ময়লা আবর্জনার স্তূপ দেখে তার নিয়মিত প্রশ্ন ছিল এত ময়লা কে ফেলে? কেন ফেলে? তার এমন প্রশ্নে বিব্রত হতে হয় মাঝেমাঝে, বলেন তিনি।\nবুধবার দুপুরে নগরের সাগরদিঘিরপাড় এলাকার এই আবর্জনা পরিস্কারে বাবার সঙ্গে নামে ইয়াশফিন। তার বাবা ডা. এনামুল হক বলেন, সিটি করপোরেশনসহ সামাজিক বিভিন্ন সংস্থা ময়লা-আবর্জনা পরিস্কারে কাজ করছে ঠিক তবে আমাদের নিজস্ব উদ্যোগ থাকতে হবে। ছেলের আগ্রহে আসলে হুট করেই এই নেমে পড়া।\nতিনি বলেন, সামাজিক যোগাযোগ মাধ্যমসহ বিভিন্ন জায়গায় ক্লিন সিটি, ক্লিন প্ল্যানেট শীর্ষক হ্যাশট্যাগ দেখা যায়, যা আমাদের সামাজিকভাবে সচেতন করছে। আমাদের ছোট্ট ইয়াশফিন তার বয়সের সীমাবদ্ধতা অতিক্রম করেও ক্লিন সিটির চ্যালেঞ্জ দিল তখন আমরা ত পারি এই চ্যালেঞ্জ গ্রহণ করতে!


G পৃষ্ঠা ২\nEnglish Word gage 1 Bengali definition [গেইজ] দ্রষ্টব্য gauge.\nEnglish Word gage2Bengali definition [গেইজ] (noun) (১) জামানত হিসেবে প্রদত্ত প্রতিশ্রুতি; বন্ধকি ইত্যাদি। (২) দ্বন্দ্বযুদ্ধের আহ্বান; ঐরূপ আহ্বানের প্রতীকস্বরূপ ভূতলে নিক্ষিপ্ত দস্তানা ইত্যাদি।\nEnglish Word gaggle Bengali definition [গ্যাগ্‌ল্] (noun) (হাঁসের) ঝাঁক; (হাস্যরসাত্মক) (অতিভাষী মেয়েদের) দল বা ঝাঁক।\nEnglish Word gaiety Bengali definition [গেইআটি] (noun) (১) [uncountable noun] প্রফুল্লতা; আনন্দমুখরতা; আনন্দউল্লাস; প্রহর্ষ; ঔজ্জ্বল্য। (২) (plural gaieties) আমোদউৎসব; আনন্দউল্লাস; আমোদপ্রমোদ; উৎসবআনন্দ: the gaieties of the Christmas season.\nEnglish Word gaily Bengali definition [গেইলি] (adverb) দ্রষ্টব্য gay\nEnglish Word gain 1 Bengali definition [গেইন] (noun) (১) [uncountable noun] বিত্তসঞ্চয়; লাভ; মুনাফা; প্রাপ্তি; বিষয়বৃদ্ধি; the love of gain. (২) (plural) capital gains, দ্রষ্টব্যcapital. ill-gotten gains অসদুপায়ে অর্জিত সম্পদ। (৩) [countable noun] পরিমাণ বা শক্তির বৃদ্ধি; লাভ; উৎকর্ষ:again in weight/health. gainful [গেইনফ্‌ল্] (adjective) অর্থপ্রদ; অর্থকর; অর্থজনক; লাভজনক: gainful occupations. gainfully [গেইনফালি] (adverb) অর্থপ্রদভাবে ইত্যাদি: gainfully employed.\nEnglish Word gain2Bengali definition [গেইন্] (verb transitive), (verb intransitive) (১) অর্জন করা; যোগ করা; বাড়ানো; উপচয় করা: gain experience/ momentum/weight. gain ground উন্নতি/অত্যুন্নতি করা; অগ্রসর হওয়া। gain time (নিজের সম্ভাবনা বাড়াতে) কালক্ষেপণ/দীর্ঘসূত্রতা করা। gain the upper hand জয়ী হওয়া; প্রাধান্য অর্জন করা। (২) gain (from) লাভবান/উপকৃত হওয়া; উন্নতি/বৃদ্ধি করা: gain from an experience. (৩) (ঘড়ি) দ্রুত চলা; এগিয়ে যাওয়া: My watch gains five minutesaday. (৪) gain on/upon (ক) নাগাল ধরা/পাওয়া: gain on the other runners inarace.(খ) কারো চেয়ে দ্রুততর বেগে ধাবিত হওয়া; আরো পিছনে ফেলে যাওয়া: gain on one’s pursuers. (গ) (সাগর) ক্রমশ এগিয়ে আসা ও ভূমি গ্রাস করা। (৫) (বিশেষত কঠিন প্রয়াসে কাঙ্ক্ষিত স্থানে) উপনীত হওয়া; পৌঁছা: gain the top ofasummit.\nEnglish Word gainsay Bengali definition [গেইনসেই] (verb transitive) (past tense, past participle gainsaid [গেইনসেড্] (সাহিত্যিক) প্রধানত' negative(ly) ও 'inter) অপলাপ/অস্বীকার/অপহ্নব করা; There is no gainsaying his skill asanegotiator.\nEnglish Word gait Bengali definition [গেইট্] (noun) হাঁটা বা দৌড়ানোর ভঙ্গি; গমন; চলন; চলার ধাঁচ বা ঢং; an awkward gait.\nEnglish Word gaiter Bengali definition [গেইটই(র্)] (noun) হাঁটু থেকে গোড়ালি পর্যন্ত অংশে পরিহিত পটিবিশেষ।\nEnglish Word gal Bengali definition [গ্যাল্] (noun) (প্রাচীন কথ্য) মেয়ে; বালিকা।\nEnglish Word gala Bengali definition [গা:লা America(n) গেইলা] পর্ব; পরব; পার্বণ; আনন্দোৎসব: (attributive(ly))agala night, বিশেষ সমারোহপূর্ণ উৎসবমুখর রাত (যেমন রঙ্গমঞ্চে বিশেষ অনুষ্ঠানমালাসংবলিত)।\nEnglish Word galactic Bengali definition [গাল্যাক্‌টিক] (adjective) ছায়াপথসংক্রান্ত; ছায়াপথবর্তীর: extra-galactic systems, আমাদের সৌরমণ্ডল যে ছায়াপথের অন্তর্গত; তার বাইরের সংশ্রয়সমূহ; ছায়াপথবহির্ভূত সংশ্রয়সমূহ।\nEnglish Word galantine Bengali definition [গ্যালান্‌টীন্] (noun) হাড়ছাড়ানো; মসলাযুক্ত; ও বেলনাকারে রান্না করা সাদা (হাঁসমুরগি, বাছুর বা শূকরের) মাংস, যা ঠাণ্ডা পরিবেশন করা হয়।\nEnglish Word galaxy Bengali definition [গ্যালাক্‌সি] (noun) (১) (plural galaxies) মহাকাশে নক্ষত্রপুঞ্জ বা নীহারিকাসৃষ্ট সুদীর্ঘ জ্যোতির্ময় বেষ্টনী; ছায়াপথ। the Galaxy সৌরমণ্ডল যে ছায়াপথের অন্তর্গত; ছায়াপথ (the ‘Milky way’ নামে পরিচিত)। (২) (লাক্ষণিক) উজ্জ্বল/দেদীপ্যমান সমাবেশ; নক্ষত্রমণ্ডল; তারার হাট:agalaxy of talent/beautiful women.\nEnglish Word gale Bengali definition [গেইল্] (noun) (১) প্রবল বায়ু; দমকা; বাত্যা; ঝড়। (২) কোলাহলপূর্ণ আকস্মিক বিস্ফোরণ; দমকা: gales of laughter.\nEnglish Word galilee Bengali definition [গ্যালিলী] (noun) গির্জার প্রবেশপথে অবস্থিত অলিন্দ বা প্রার্থনাগৃহ।\nEnglish Word galingale Bengali definition [গ্যালিঙ্‌গেইল্] (noun) (১) আগেকার দিনে রান্না ও ওষুধে বহুলব্যবহৃত, পূর্ব এশিয়া-জাত আদাজাতীয় কন্দবিশেষ; আম-আদা। (২) ইংল্যান্ডের জলাভূমি বা জলের ধারে উৎপন্ন ঘাসজাতীয় উদ্ভিদবিশেষ।\nEnglish Word gall 1 Bengali definition [গোল্] (noun) [uncountable noun] (১) পিত্ত। gall-bladder (noun) (ব্যবচ্ছেদবিদ্যা) পিত্তাশয়; পিত্তকোষ। gall-stone (noun) পিত্তের পাথরি। (২) তিক্ত অনুভূতি; বিদ্বেষ; কটূতা; গরল: withapen dipped in gall.ও (কথা) ধৃষ্টতা।\nEnglish Word gall2Bengali definition [গোল্] (noun) [countable noun] (অশ্বসজ্জা ইত্যাদি) ঘর্ষণের দরুন প্রাণীর বিশেষত ঘোড়ার শরীরে কষ্টদায়ক স্ফীতি; ঘষার ফলে অনাবৃত স্থান; ঘষটানি। □ (verb transitive) (১) ঘষে ছাল তোলা। (২) (লাক্ষণিক) মনঃপীড়া দেওয়া; ছোট করা; অবমাননা করা: gall somebody with one’s remarks.


দেশে প্রায় তিন লাখ বৃক্ষরোপণ করেছে যুবলীগ - odhikarkantho দেশে প্রায় তিন লাখ বৃক্ষরোপণ করেছে যুবলীগ - odhikarkantho\nপ্রকাশের সময় : ১১:০৪ পূর্বাহ্ণ, ১ জুলাই ২০২১\nবাংলাদেশ আওয়ামী যুবলীগ চেয়ারম্যান অধ্যাপক শেখ ফজলে শামস্ পরশ ও সাধারণ সম্পাদক আলহাজ্ব মো. মাইনুল\nহোসেন খান নিখিল গত ১৫ জুন রাজধানীর কুর্মিটোলা হাইস্কুল এন্ড কলেজ মাঠে যুবলীগ কর্তৃক আয়োজিত দেশব্যাপী বৃক্ষরোপণ কর্মসূচির উদ্বোধন করেন।\nকর্মসূচি উদ্বোধনের পর থেকে গত ১৫ দিনে যুবলীগ নেতা-কর্মীরা সারাদেশে প্রায় ২ লাখ ৮০ হাজার ৫৮৯টি বৃক্ষ রোপণ করেছে।\nযার মধ্যে ঢাকা উত্তর বিভাগে ২৩ হাজা ২০০ট, ঢাকা দক্ষিণ বিভাগে ৩২ হাজার, চট্টগ্রাম উত্তর বিভাগে ৩৪ হাজার ৪০০,\nচট্টগ্রাম দক্ষিণ বিভাগে ১৫ হাজার ৪৮৪, রাজশাহী বিভাগে ১৮ হাজার ৫০০, খুলনা বিভাগে ১ লাখ ৮ হাজা ৭০৫,\nসিলেট বিভাগে ৫ হাজার ৭০০, বরিশাল বিভাগে ৫ হাজার, রংপুর বিভাগে ২৪ হাজার ৬০০, ঢাকা মহানগর উত্তর শাখায়\n১০ হাজার ও ঢাকা মহানগর দক্ষিণ শাখায় ৩ হাজার বৃক্ষ রোপণ করা হয়।\nএ বিষয়ে যুবলীগ চেয়ারম্যান শেখ ফজলে শামস্ পরশ বলেন-বৈশ্বিক উষ্ণতা জলবায়ু পরিবর্তন আমাদের ও আমাদের পরবর্তী প্রজন্মের জন্য একটা বিরাট হুমকি। পরিবেশের ভারসাম্য সুরক্ষা ও উন্নয়নে বৃক্ষ গুরুত্বপূর্ণ ভূমিকা পালন করে। উপকূলীয় অঞ্চলে বাংলাদেশের অবস্থানের প্রেক্ষিতে বৃক্ষ রোপণের প্রয়োজনীয়তা রয়েছে।\nসাধারণ সম্পাদক আলহাজ্ব মো. মাইনুল হোসেন খান নিখিল বলেন- বৃক্ষ আমাদের পরমবন্ধু, আত্মার আত্মীয়, একেকটা গাছ যেন অক্সিজেনের ফ্যাক্টরি। প্রধানমন্ত্রী শেখ হাসিনার নির্দেশে যুবলীগ নেতা-কর্মীরা দেশব্যাপী বৃক্ষরোপণ কর্মসূচি অব্যাহত রেখেছে। আমরা বৃক্ষরোপণের মাধ্যমে এই বাংলাকে সবুজ-শ্যামলিমায় গড়ে তুলতে চাই।\nবাঁশখালীতে প্রিয় শেখেরখীল ব্লাড ব্যাংকের বৃক্ষরোপণ\nআইআইইউসি ক্যাম্পাসে বৃক্ষরোপণ কর্মসূচি উদ্বোধন\nবাগেরহাটে আনসার-ভিডিপির বৃহ্মরোপন


১১ জুলাই, ২০১৯\tসময় - ০৩:২২:৩৯\nএ বিষয়ে রিফাত শরীফ হত্যা মামলার তদন্ত কর্মকর্তা ও বরগুনা সদর থানার ওসি (তদন্ত) হুমায়ুন কবির বলেন, “রাতুলকে রাতে পুলিশ গ্রেপ্তার করেছে। আজ তাকে আদালতে হাজির করা হবে।” গত ৯ জুলাই সন্দেহভাজন অভিযুক্ত রাফিউল ইসলাম রাব্বি রিফাত শরীফ হত্যাকাণ্ডে জড়িত থাকার কথা স্বীকার করে আদালতে স্বীকারোক্তিমূলক জবানবন্দি দিয়েছে।\nএ ঘটনায় ২৭ জুন নয়ন বন্ড, রিফাত, রিশান ফরাজীসহ ১২জনের হত্যা মামলা দায়ের করেন রিফাত শরীফের বাবা মো. আ. হালিম দুলাল শরীফ। হত্যা মামলার তদন্ত করতে গিয়ে বরগুনা থানা পুলিশ এজাহারনামীয় পাঁচজনকে গ্রেপ্তার করেছে। প্রধান আসামি সাব্বির আহমেদ নয়ন ওরফে নয়ন বন্ড পুলিশের সঙ্গে কথিত বন্দুকযুদ্ধে নিহত হয়।


কলেজের অনুষ্ঠানে বঙ্গবন্ধুকে বিএনপি নেতার কটূক্তি, অধ্যক্ষের কক্ষে তালা – Dainik Amader Shomoy\n২৮ নভেম্বর ২০২০ ১১:০৩\nকলেজের অনুষ্ঠানে বঙ্গবন্ধুকে বিএনপি নেতার কটূক্তি, অধ্যক্ষের কক্ষে তালা\n২০ অক্টোবর ২০২০ ২১:০৮ | আপডেট: ২০ অক্টোবর ২০২০ ২২:৫৩\nমুলাদীতে বঙ্গবন্ধুকে কটূক্তির অভিযোগে ছাত্রলীগের বিক্ষোভ মিছিল ও সমাবেশ। ছবি : আমাদের সময়\nবরিশালের মুলাদী উপজেলায় বঙ্গবন্ধু শেখ মুজিবুর রহমানকে নিয়ে কটূক্তি করার অভিযোগে বিক্ষোভ মিছিল ও সমাবেশ করেছে ছাত্রলীগের নেতাকর্মীরা। আজ মঙ্গলবার বেলা ১১টায় উপজেলা ছাত্রলীগের নেতৃত্বে চরকালেখান ইউনিয়নের চরকালেখান কলেজ ও মাদ্রাসা বাজার এলাকায় নেতাকর্মীরা মিছিল ও সমাবেশ করেন।\nগতকাল সোমবার চরকালেখান কলেজের একটি অনুষ্ঠানে উপজেলা বিএনপির সভাপতি আ. ছত্তার খান প্রধান অতিথির বক্তব্যে বঙ্গবন্ধুকে কটূক্তি করেছেন বলে অভিযোগ এনে ছাত্রলীগ নেতাকমীরা এ বিক্ষোভ মিছিল ও সমাবেশ করেন। এ সময় বিক্ষুদ্ধ ছাত্রলীগ নেতাকর্মীরা পুলিশের বাধা উপেক্ষা করে কলেজের অধ্যক্ষের কক্ষে তালা দেয় এবং অধ্যক্ষ মো. কবির হোসেন খানকে অবাঞ্চিত ঘোষণা করেন।\nখোঁজ নিয়ে জানা গেছে, গত সোমবার চরকালেখান আদর্শ কলেজের বাংলা বিভাগের সহকারী অধ্যাপক মহাদেব আচার্যের অবসরজনিত কারণে কলেজে বিদায় সংবর্ধনার আয়োজন করা হয়। ওই অনুষ্ঠানে কলেজের দাতা সদস্য ও উপজেলা বিএনপির সভাপতি আ. ছত্তার খান প্রধান অতিথি ছিলেন। অনুষ্ঠানে কলেজের প্রভাষক মো. ইউসুফ আলী তার বক্তব্যে জাতির পিতা বঙ্গবন্ধুকে স্মরণ করে বক্তব্য দেন।\nছাত্রলীগ নেতাকর্মীদের অভিযোগ, আ. ছত্তার খান ওই শিক্ষকের বক্তব্যের জের ধরে জাতির পিতা বঙ্গবন্ধুকে নিয়ে কটূক্তি করেন এবং তিনি ইচ্ছা করলে জিয়াউর রহমান ও তারেক রহমানকে নিয়ে বক্তব্য দিতে পারেন বলে মন্তব্য করেন। ওই সময় উপজেলা আওয়ামী লীগের সাবেক মুক্তিযোদ্ধা বিষয়ক সম্পাদক ও চরকালেখান ইউনিয়ন চেয়ারম্যান মো. মোহসীন উদ্দীন খান উপস্থিত ছিলেন। সেদিন বিকেলেই ছাত্রলীগ নেতাকর্মীরা বিষয়টি জানতে পেরে বিক্ষোভ করেন এবং আজ মিছিল ও সমাবেশ কর্মসূচির ঘোষণা করেন।\nপরে মঙ্গলবার বেলা ১১টার দিকে ছাত্রলীগ নেতাকর্মীরা উপজেলা ছাত্রলীগের সভাপতি জুবায়ের আহমেদ জুয়েল, সাধারণ সম্পাদক কাজী মো. মুরাদ হোসেন, চরকালেখান ইউনিয়ন ছাত্রলীগ নেতা এস এম তারেক হোসেন, মেহেদী হাসান তারেক, নাঈম জমাদার, তামিম হাওলাদারের নেতৃত্বে বিক্ষোভ মিছিল ও সমাবেশ করেন।\nএ সময় চরকালেখান ইউপি চেয়ারম্যান বঙ্গবন্ধুর কটূক্তির প্রতিবাদ না করায় নেতাকর্মীরা তার বিরুদ্ধেও বিভিন্ন শ্লোগান দেন এবং উপজেলা বিএনপি সভাপতিকে প্রধান অতিথি করায় কলেজ অধ্যক্ষ মো. কবির হোসেন খানকে অবাঞ্চিত ঘোষণা করে দ্রুত তার অপসারণের দাবি জানান।\nএ সময় চরকালেখান ইউনিয়ন আওয়ামী লীগের আহ্বায়ক মোশারেফ হোসেন বেপারী, যুগ্ম আহ্বায়ক দিদার তালুকদার, নাসির উদ্দীন সরদার, বাকী মৃধা, শরফুদ্দিন সরদার, শাহাবুদ্দিন মৃধা প্রমুখ উপস্থিত ছিলেন। পরে বিক্ষুদ্ধ নেতাকর্মীরা অধ্যক্ষের কক্ষ তালাবদ্ধ করতে গেলে পুলিশ বাধা দিলেও বাধা উপেক্ষা করে তালা ঝুলিয়ে দেন ছাত্রলীগের নেতাকর্মীরা।\nএ বিষয়ে চরকালেখান কলেজের অধ্যক্ষ মো. কবির হোসেন খান বলেন, ‘বিএনপি নেতা আ. ছত্তার খান কলেজের দাতা সদস্য। সোমবার তিনি চরকালেখান মৃধাহাট এলাকায় একটি জানাজা থেকে ফেরার পথে কলেজ গিয়েছিলেন। পরে তিনি বিদায় অনুষ্ঠানে বক্তব্যে সবাইকে রাজনৈতিক বক্তব্য না দেওয়ার অনুরোধ জানিয়েছিলেন। তিনি বঙ্গবন্ধুকে নিয়ে কোনো কটূক্তি করেননি।’\nএদিকে বিএনপি সভাপতি আ. ছাত্তার খান অভিযোগ অস্বীকার করে বলেন, ‘আমি আমার বক্তব্যে কোনো নেতার নাম উচ্চারণ করিনি। একটি মহল রাজনৈতিক ফায়দা লোটার জন্য আমার বিরুদ্ধে এই অভিযোগ তুলছে।’


কীভাবে জানবেন আপনি সুখী?\nসুখ নিয়ে আমাদের কথোপকথনটা তিন হাজার বছর আগের রোমান বা গ্রীকদের সময়ের তুলনায় খুব একটা বদলায়নি। তাই এখনও প্লেটো বা সক্রেটিসের কথাগুলো প্রাসঙ্গিক। রোমান সেনেকা বা মার্কাস অরেলিয়াসের ভাবনা আমাদেরকেও ভাবানোর ক্ষমতা রাখে।\nএরপরেও আজকাল মানুষ বলছে যে সবকিছু বদলে গেছে। এখনকার আমরা নাকি মানব ইতিহাসের সবচেয়ে অসুখী মানুষের ঝাঁক। কিন্তু মানুষ যখন ইতিহাসের যেকোনো সময়ের চেয়ে বেশি একে অপরের সাথে সংযুক্ত, তখন এই অসুখ কি আসলেই ব্যক্তিগত অসুখ?\nআপনি সবখানেই পড়ছেন, “প্রযুক্তি মানুষকে একাকী এবং হতাশ বানিয়ে ফেলছে!” হ্যাঁ, প্রযুক্তিতে আজ মানবজীবন ছেয়ে গেছে সত্য, কিন্তু আমি বলব- মানুষের মৌলিক প্রকৃতিটা একসময়ই বদলায়নি। আধুনিক সভ্যতার শুরু থেকেই মানুষ অসুখী, একাকী, নিরুপায়। সেই গ্রীক দর্শনের শুরুতে অ্যান্টিস্থেনিস সুখ সম্পর্কিত যেসব প্রশ্নকে প্রত্যাখ্যান করেছিলেন, আমরা এখনো সেসব প্রশ্নই নিজেদের জিজ্ঞেস করে যাচ্ছি-\nআমার কি আমার পেশাটা পছন্দ?\nআমার থাকার জায়গাটা?\nআমার সঙ্গী কি আমাকে সুখী করে?\nআমার উপার্জন কি আমাকে সুখী করে?\nএভাবে আমরা ভেবে যাচ্ছি শতাব্দীর পর শতাব্দী। এবং আপনিও যদি এভাবেই ভেবে থাকেন, আমি বলব আপনার এই চিন্তার প্রক্রিয়াটা ভুল। সুখ নিয়ে গতানুগতিক চিন্তাধারায় আমরা সবসময় সুখের পেছনের একটা কারণ খোঁজার চেষ্টা করি, সেখানে সবসময় কোনো বস্তু বা মানুষ আমাদের সুখী করে, এই ব্যাপারটা খেয়াল করেছেন?\nকেন আমরা সবসময় সুখের পেছনের একটা বাহ্যিক কারণ থাকবে তা বিশ্বাস করি?\nআমার মনে হয় সুখের ধারণা নিয়ে আমাদের চিন্তাধারার সবচেয়ে বড় সমস্যাটা এখানেই। কেন আমরা আমাদের সুখের সাথে ক্যারিয়ার, অর্থ এসব সংশ্লিষ্ট করবার চেষ্টা করবো? আপনি কখন সুখী হন? যখন আপনি আপনার পছন্দের একটা চাকরি করেন? যখন আপনার হাতে টাকাপয়সা আসে? যখন আপনার জীবনে ভালোবাসা আসে?\nকিন্তু সত্য হচ্ছে আপনার পছন্দের চাকরিতেও আপনি একসময় বোরড হয়ে যাবেন। আপনার ভালোবাসাও একসময় মলিন হয়ে যাবে। কোনো টাকাপয়সাই আপনার জন্য কখনো যথেষ্ট হবে না। এখনকার সেলফ-হেল্প লেখকরা সুখের সাথে অন্য আরেকটি শব্দকে মিলিয়ে থাকেন। শব্দটি কার্যকারিতা। একজন মানুষ যখন কোন একটি পরিস্থিতিতে, অনুভব করে যে সে কাজে এসেছে, সে তখন সুখী অনুভব করে।\nএই উত্তরটি আমাদের অনেকের চিন্তার জগতে একটু নাড়া হয়তো দিবে। কিন্তু তারপরও একটি প্রশ্ন থেকে যায়, এবং এই প্রশ্নটাই আমার প্রবন্ধের মূল প্রতিপাদ্য আজ।\n“আমি কীভাবে জানব আমি সুখী?”\nএই প্রশ্নটি আপনি একমাত্র তখনই নিজেকে জিজ্ঞেস করবেন যখন আপনি সুখ সম্পর্কে সাধারণের তুলনায় একটু গভীরভাবে চিন্তা করবেন। দেখুন, আমরা কেউই সুখের স্বরূপকে বোঝার চেষ্টা করি না, কিংবা আমরা ধরেই নেই যে আমরা জানি সুখ কি। হ্যাঁ, আমরা আমাদের ক্যারিয়ার, টাকাপয়সা, স্বাস্থ্য- সবকিছুকেই খুব ভালোভাবে চিনি, তার স্বরূপ বুঝি। অথচ যে ব্যাপারটি এইসব জিনিসগুলোকে অর্থবহ করবে, যেই জিনিসটা পাওয়ার আশাতেই আমরা এসবের পেছনে ছুটছি, সেই সুখকেই আমরা কখনও চেনার বা সংজ্ঞায়িত করার চেষ্টা করি না।\nআপনি কতটুকু সুখী বা আদৌ সুখী কিনা তা জানতে হলে আপনার প্রথমেই নিজেকে যে প্রশ্নটি জিজ্ঞেস করতে হবে, তা হল আপনি কোন বাহ্যিক ব্যাপার আপনাকে সুখী করবে সে আশায় বসে আছেন ?\nউত্তরটা অবশ্যই হতে হবে, “না।”\nধরুন আমি একজন সুখী মানুষ।\nতখন আমি আমার পেশাকে ভালোবাসি, কিন্তু তা আমাকে সুখী করে না।\nআমি আমার পরিবারকে ভালোবাসি, কিন্তু তাও আমাকে সুখী করে না।\nআমি আমার জীবনসঙ্গীকে ভালোবাসি, কিন্তু তাও আমাকে সুখী করে না।\nআমি-ই আমার নিজেকে সুখী করি, করার ক্ষমতা রাখি।\nজীবন খুবই ছোট। নিজের সুখের জন্য অন্যের উপর নির্ভর করার সুযোগ সেখানে নেই। সুখ শুধুই একটি মানসিক অবস্থা। একটি অনুভূতি। এর নিয়ন্ত্রণ পুরোটাই আপনার হাতে। ঠিক যেভাবে আপনি আপনার সময়কে কীভাবে কাজে লাগাবেন সে সিদ্ধান্ত নিতে পারেন, আপনি ঠিক সেভাবে সিদ্ধান্ত নিতে পারেন সুখী হবার।\n“কিন্তু আমার জীবনের কিছুই তো আমাকে সুখী করে না।”\nআবার! আবার কিন্তু আপনি সেই প্রচলিত সুখের ধারণার মাঝে আটকে গেলেন। নিজের সুখের অভাবের জন্য পেশা, পরিবার, এমনকি পুরো দুনিয়াকে দোষা, সে তো খুবই সহজ কাজ! দুনিয়া ভালো না, মানুষ ভালো না- এসব জপতে থাকা মানুষ দিয়ে আমাদের চারপাশ পরিপূর্ণ। হ্যাঁ, খারাপ জিনিস তো ঘটেই, মানুষও খারাপ হয়। সবকিছুই ভালো সে ভান আমি করব না।\nকিন্তু সেই খারাপগুলোর কারণ কি আপনি? না। সুতরাং সেসব জিনিসকে পাত্তা দেয়া বন্ধ করুন, অন্যকে নিজের সুখের নিয়ন্ত্রণ দেয়া বন্ধ করুন। মনে রাখবেন, আপনার সুখী থাকার জন্য কোন কারণের দরকার নেই। এটাই এক বাক্যে এই পুরো প্রবন্ধের আইডিয়া। তবে শুধু বললেই হবে না, এই বাক্যটিকে মনেপ্রাণে বিশ্বাস করতে হবে।\nতাহলে বলুন তো, “আপনি কীভাবে জানবেন আপনি সুখী?”\nযখন আপনার প্রেম, ক্যারিয়ার, পরিবার, যেটা যেই অবস্থাতেই থাকুক না কেন, সবকিছুর উর্ধ্বে গিয়ে নিজেকে বলতে পারবেন আপনি সুখী, তখনই আসলে আপনি প্রকৃত অর্থে সুখী।\nকীভাবে স্টেজ ভীতিকে জয় করবেন?